Ўзбекистонлик сабмишенлар устаси Қозоғистонда жанг қилади\n7 декабрь, 2021, 14:09\nТеглар:ММА | Қозоғистон\n17 декабрь куни Қозоғистоннинг Атирау шаҳрида MFC промоушени томонидан ташкил этилаётган ММА кечаси бўлиб ўтади.\nБиз учун аҳамиятли жиҳати, ушбу оқшомда ўзбекистонлик ММА вакили ҳам октагонга кўтарилади. Яъни, ҳамюртимиз Баҳодир Тиллабоев мезбонлар вакили Адилет Кошкаровга қарши жанг қилади.\nҚозоғистонлик жангчи ҳозирга қадар бешта жанг ўтказган ва ғалабага эришган. Юртдошимизнинг натижаси эса 9-2 кўриниш олган. Ғалабаларининг 5 тасини сабмишен эвазига қўлга киритган. (Постерда натижалар борасида хатолик юз берган)\nМазкур жанг ўта енгил вазн (61 кг) тоифасида ўтказилади. Тиллабоев сўнги жангини 27 октябрь куни ATFC 4 (Amir Temur Fighting Championship) турнири доирасида тожикистонлик Ҳасанбеги Баратзодага қарши ўтказиб, 1-раундда техник нокаут билан ғалаба қозонганди.\nШу ўринда юртдошимизни олдида турган муҳим жангда омад ёр бўлишини тилаб қоламиз!\n"Октагон" промоушенида яна бир ҳамюртимиз жанг қилади\nЎзбекистонлик жангчи "Октагон" промоушени чемпиони Маҳир Мамедовни жангга чорлади


Ислом Каримов 74 га кирди\nЎзбекистонни йигирма икки ярим йилдан буён узлуксиз бошқариб келаётган Ислом Каримов 30 январ куни 74 ёшга тўлди.\nКаримовнинг Ўзбекистонга дарғалик қилиши ўтган асрнинг 1989 йилининг июн ойида - Ўзбекистон Коммунистик партияси Марказий комитети биринчи котиби вазифасига келган пайтидан бошланган.\n1990 йил 24 мартида Ўзбекистон ССР Олий Совети сессиясида у президент этиб сайланган.\n1991 йил декабрида ўтган алтернатив сайловларда (мухолифат вакиллари бу сайловда натижалар сохталаштирилганини таъкидлаб келади) Ислом Каримов Ўзбекистон Республикаси Президенти этиб сайланди.\n1995 йил 26 мартида ўтказилган умумхалқ референдуми натижаларига мувофиқ, унинг президентлик ваколатлари 2000 йилгача узайтирилди. Шу йили ўтган ва алтернатив сайлов экани иддао қилинган президентлик сайловларида Каримов яна осонлик билан ўз курсисида қолишга муваффақ бўлди.\n2002 йил 27 февралида ўтказилган умумхалқ референдумида Ислом Каримовнинг президентлик ваколатлари 5 йилдан 7 йилга узайтирилди.\n2007 йилнинг 23 декабрида ўтган сайловда яна президентликка сайланган Каримов мазкур олий мансабда 2014 йилгача ўтириш имкониятига эга бўлди.\nАслида Ўзбекистон Конституцияси ХIХ бобининг 90-моддасида “бир шахс сурункасига икки муддатдан ортиқ Ўзбекистон Республикасининг Президенти бўлиши мумкин эмас”лиги қайд этиб қўйилган. Бироқ ўтган йиллар мобайнида турли пишангларни ишга солиб келган Ислом Каримов шу пайтгача иқтидорда қолишни уддаламоқда.\nАна шундай пишанг – қонунчилик ташаббусларидан бири 2011 йил охирида Каримов томонидан кўтарилган бўлиб, мамлакат Сенати маъқуллаган мазкур таклифга мувофиқ, Ўзбекистонда президентлик муддати 7 йилдан 5 йилга қисқартирилди.\nЖорий президентлик ваколати 2014 йилда тугайдиган Ислом Каримовнинг бундай ташаббуси ортидаги асл муддао¸ таҳлилчилар тахминича¸ амалда унинг ваколатларини янада узайтириш бўлиши мумкин. Зеро, президентлик муддатини узайтириш ëхуд қисқартиришга оид қонун қабул қилиниши ортидан Каримовга ўзгартирилган муддат бўйича яна икки марта сайланиш ҳуқуқи берилади.\nПрезидентлик ваколати муддатининг қисқартирилиши тўғрисидаги қонун ортидан Ўзбекистонда 2012 йил декабрида муддатидан аввал президентлик сайловлари ўтказилиши мумкин.\nБундай бўлган тақдирда президентлик ваколатини яна нолдан бошлаши тахмин этилаëтган Ислом Каримов Ўзбекистон Олий Мажлиси тасдиқлаган қонун бўйича 2022 йил охирига қадар президентликда қолиши мумкин.\nБироқ Каримовнинг президентлик муддатини қисқартириш ташаббуси ўзидан кейинги вориснинг майдонга чиқиши учун майдон ҳозирлаш бўлиши мумкинлигини ҳам эҳтимолдан соқит қилмаётган таҳлилчилар ҳам йўқ эмас.\nЎзбекистон қонунчилиги бўйича 1998 йилдаёқ пенсия ёшига етган Ислом Каримов сиёсати халқаро ҳамжамият томонидан мудом танқид қилиб келинади. Хусусан, ўтган йили дунёдаги нуфузли оммавий ахборот воситаларидан бири бўлган CBSNews корпорацияси президент Каримовни узоқ йиллар давомида ҳокимиятда қолаётган диктаторлар рўйхатига киритганди.\nЎзбекистон Конституциясининг 90-моддасида “Ўзбекистон Республикаси Президенти лавозимига ўттиз беш ёшдан кичик бўлмаган, давлат тилини яхши биладиган, бевосита сайловгача камида 10 йил Ўзбекистон ҳудудида муқим яшаётган Ўзбекистон Республикаси фуқароси сайланиши мумкин”лиги ёзиб қўйилган. Аммо президентликка сайланиш учун зарур бўлган минимал ёш қайд этилмиш мазкур моддада максимал ёш цензи белгилаб қўйилмаган (масалан, Ўзбекистонга қўшни бўлган Қирғизистонда 70 ёшдан ошган фуқароларга президентликка номзодини қўйиш ҳуқуқи берилмайди).


Бемористони Ибни Сино запись закреплена\nАСЦИТ ВА УНИНГ ПАЙДО БЎЛИШИ САБАБЛАРИ\nЧоп этилган 08 Октябр 2015 Кӯришлар: 1 E-mail Печат\nassitҚорин бўшлиғида суюқлик тўпланиши тиббиётда асцит, деб юритилади. Турли касалликлар бу ҳолатни вужудга келтира олади.\nИбн Сино касалхонаси духтурларининг айтишича, асцитга йўлиққан беморлар 30-40 фоизининг умри 5 йилгача камаяди. Шунинг учун ҳам асцитга учраган пайтда, албатта, духтурларга мурожаат этиш тавсия қилинади.\nАсцитни қўзғатадиган иллатлар\nАсцит кўпинча жигар хасталиклари туфайли вужудга келади. Фиброз ёки жигар тўқималарининг “қотиши” портал йўғон томир (вена)нинг ички босими ошишига олиб келади ва бу қон таркибидаги суюқликнинг қорин бўшлиқларига ўтишига сабаб бўлади.\nХасталикнинг пайдо бўлиш сабаблари:\nжигар циррози сингари иллатлари;\nВ ва С гепатити;\nспиртли ичимликларинг меъёридан ортиқ истеъмол қилиниши;\nтухумдон ва бачадондаги онкологик иллатлар;\nошқозон ости безларидаги иллатлар;\nюрак ва буйраклар фаолиятлари етишмовчиликлари;\nАсцит белгилари кутилмаганда ёки тасодифан кўзга ташланиши мумкин. Бу асцит хасталигининг қўзғатувчисига боғлиқдир. Кутилмаганда семириб кетиш, қорин ҳажмининг катталашуви, узала тушиб ётганда нафас қисилиши, иштаҳасизлик, қорин оғриғи, қорин шиши, кўнгил айниши ёки қайд қилиш асцит касаллиги белгиларидандир.\nАсцит ташхиси турли босқичларни қамраб олади. Дастлаб духтур томонидан бу касалликка чалиниш имкониятини ўрганиш ҳамда ташхисни тасдиқлаш учун бемор ултратовуш ёки компютер томографияси ташхисидан ўтиш учун жўнатилади. Шунингдек, ташхисни тасдиқлаш учун турли лаборатория ташхислари ҳам талаб қилинади.\nАсцитни даволаш ҳам уни қўзғатувчи иллатга боғлиқдир. Шунинг учун ҳам асцит хасталигини аниқлаш ҳамда ташхис қўйиш учун тезлик билан духтурга мурожаат қилиб, ташхисда белгиланган барча кўрсатмаларни ўз вақтида бажариш лозим.\nАсцитнинг олдини олиш:\nспиртли ичимликлар истеъмолини камайтириш ёки тамоман ичмаслик;\nВ гепатитига қарши вакцинацияни тўлиқ тугатиш;\nжинсий алоқа пайтида ҳимояланиш ва умумий фойдаланишда бўлган уколлардан фойдаланмаслик;\nшўр ва жуда суюқ бўлган таомлар истеъмолидан чекиниш;\nжигар хасталикларини ўз вақтида даволаш.\nШуни ҳам қайд этиб ўтиш ўринлики, Ибн Сино касалхонаси қошида “Суғуртаи миллий” суғурта ташкилоти фаолият юритади. Бу ташкилот фаолиятини йўлга қўйишдан асосий мақсад мижозлар харажатини камайтиришга қаратилгандир.\nЧитайте также: Аллергия на воду на руках, из под крана, симптомы, фото, у ребенка, как называется\nЧитайте также: Женьшеня настойка инструкция по применению показания, противопоказания, побочное действие – описание


Ҳақиқат — оддийликда | Мулоҳаза қила оладиганлар учун.\nҲақиқат — оддийликда\nИюль 20, 2015 от mulohaza в Мақолалар // 0 Комментариев\nЯқинда танишларимиздан бири қиз узатди. Тўйга таклиф қилишганларининг кети узилмайди. Шундай пайтда дарвоза ёнига келиб тўхтаган «Мерседес» русумли автомобилдан тушаётган аёллар ҳамманинг диққатини тортди.\nТўй эгаси ҳам шошиб қолди. У ўзига ярашмаган эпчиллик билан бир зумда дарвозахонада пайдо бўлди. Таниган-танимаганлар ҳам ортиқча мулозамат кўрсатишиб, уларни ичкари уйга таклиф қилишди.\nУлар раҳбар аёллардан кўра пул топармон яъни, ишбилармон аёлларга кўпроқ ўхшарди. Чунки эгниларидаги қимматбаҳо, ялтироқ кийимлар, унга мосланиб ороланишлари ҳар қандай одамнинг эътиборини ўзига қаратарди.\nТўй эгаси энди бутун эътиборни шу аёлларга қаратди. Тансиқ таомлар-у, салат, мева-чевалар хизмат қилиб юрганлар қўлида қўлма-қўл бўлиб киритила бошланди…\nЎйланиб қолдим. Инсоннинг қадри унинг машинаси, салобат бериб турган қимматбаҳо кийими билан ўлчанадими? Бой-бойга боқади, деганлари шуми?..\nКасб тақозоси билан турли хил тадбирлар, учрашувлар, анжуманларда иштирок этишимга тўғри келади. Шундай пайтда ҳам кўринишингиз, юриш-туришингизга қараб сертакаллуфлик қилаётган одамларнинг зоҳирий ҳолати эътиборимни тортади. Балки бу ҳам айрим қиз-аёлларимизнинг феъл-атворидир. Ахир, улар оилада меҳмон кутишда қандай бўлса, иш фаолиятидаги меҳмоннавозликда ҳам бу қусури ўзини намоён этади. Бироқ оила, бола-чақадан орттиниб, эгнингиз тузукроқ уст-бош кўрмай оддийгина кийиниб юринг-чи… Ишда мавқеингиз бўлса ҳам, давраларнинг бир четида қолиб, эътибордан йироқ юраверасиз.\nЎғлингиз, қизингиз камолга етиб, орзу-ҳавас кўрганингизда Сиз ҳам ана шу тоифа аёллардай башанг кийинганингизда эҳтимол, сизга ҳам мана шундай мулозамат кўрсатармидилар?.. Демоқчиманки, бугун башанг кийимига ёки ўтирган курсисига қараб, муомала қилиш, икки букилиб саломлашиш айримлар учун одатий ҳолга айланиб бораётганга ўхшайди. Ўзлари хокисорлик, камтарлик билан яшаётган бўлса-да, бироқ маънан бой инсонларга ҳам эътибор беришимиз керак эмасмикин?\nАхир, «Ҳақиқат оддийликдадир» деган гап ҳам бор-ку!\nМақола 1 214 марта ўқилган\tAyollarhaqiqathikoyalarMercMerc221Mercedes benzoddiyliktoyziyofat Комментировать Отменить ответ\tВаш электронный адрес не будет опубликован.КомментарийИмя*


Материалы за 12.02.2021 » Урганч шаҳар ҳокимлиги\nУрганч шаҳар ҳокимлиги » Материалы за 12.02.2021\nКУН МАВЗУСИ: СЕКТОР РАҲБАРЛАРИ ВА ЁШЛАР УЧРАШУВИ\nБугун вилояти Ёшлар марказида Урганч шаҳар сектор раҳбарлари билан ёшлар учрашуви ўтказилди. Унда сектор раҳбарларининг Ўзбекистон Республикаси Президентининг 5 ташаббусини амалга ошириш, ёшлар тадбиркорлиги ва стартапларни ривожлантириш, ёшлар учун янги иш ўринларини яратиш, ёшлар сиёсати соҳасида амалга оширилаётган ишлар ҳақида ҳисоботи тингланди.\nДастлаб, шаҳар ҳокими О.Холбоев сўзга чиқиб, Мамлакатимизда ёшлар бандлигини таъминлаш ва бўш вақтларини мазмунли ташкил қилиш тўғрисидаги ҳисоботини ўқиб эшиттирди.\nШунингдек, ёшлар сектор раҳбарига ўзларини қийнаётган муаммолар, фикр-мулоҳазаларини билдирдилар. Сектор раҳбари ҳар бир билдирилган фикр ва мулоҳаза, муаммолар эътибордан четда қолмаслигини алоҳида таъкидлади.\nУчрашув давомида сектор раҳбарларининг савол-жавоб тарзида журналист ва блогерлар билан очиқ мулоқот ҳам ташкил этилди.\nСана: 12.02.2021 06:00\nШаҳарда сектор раҳбарларининг ёшлар билан ишлашга оид ҳисоботлари тўғрисида Урганч шаҳар ҳокими Холбоев Ойбек Мадаминовичнинг маърузаси\nАссалому алайкум азиз ёшлар, учрашув қатнашчилари!\n2020 йил 25 декабрь куни мамлакатимиз ёшлари билан видеоселектор тарзида ўтказилган Ўзбекистон ёшлар Форумида сиз ёшларга қарата ҳурматли Президентимиз “Биз юртимизда қандай ислоҳотларга қўл урмайлик, аввало, сиз каби ёшларга, сизларнинг куч-ғайратингиз ва азму шижоатингизга суянамиз” – деб алоҳида таъкидлаб ўтган эдилар.\nУшбу Ёшлар Форумида белгилаб берилган вазифаларни шаҳарда ижросини таъминлаш мақсадида 2020-2021 йилларда ёшлар билан янгича ишлаш тизими бўйича 76 та банддан иборат 7 та йўналишда “Ёшлар дастури” ишлаб чиқилиб, ижрога йўналтирилди.\nДастур ижроси учун Республика бюджетидан 66 млрд. 408 млн. сўм, маҳаллий бюджетдан 588 млн. сўм, бошқа манбалар ҳисобидан 2 млрд. 70 млн. сўм маблағлар (жами 69 млрд. 66 млн. сўм) ажратилиши ҳамда жами 71 минг 262 нафар (92 фоиз) ёшлар қамраб олиниши белгиланган.\nШаҳардаги 5 328 нафар ишсиз ёшларнинг “маҳаллабай” кесимида бандлигини таъминлаш мақсадида йўналишлар кесимида “Манзилли режа” ишлаб чиқилди.\nРежага асосан қурилиш отрядларида 245 нафар, ишлаб чиқариш соҳасида 458 нафар, Хизмат кўрсатиш, жумладан, автомобил, компьютер ва техникаларга хизмат кўрсатиш, гўзаллик салони, сартарошлик соҳаларига 458 нафар, касаначиликка 11 нафар, ҳунармандчиликка 26 нафар, асаларичиликка 16 нафар, банлдик жамғармаси орқали ҳақ тўланадиган жамоат ишларига жалб қилиш орқали 755 нафар, "Ҳар бир оила - тадбиркор" Давлат дастури доирасида 356 нафар ёшларнинг тадбиркорлик фаолияти йўлга қўйиш орқали, бўш иш ўрни "Меҳнат ярмаркалари" доирасида 1369 нафар ва бошқа йўналишлар доирасида 1360 нафарини бандлигини таъминлаш кўзда тутилган.\nШундан, жорий йилнинг ўтган даври давомида "Ҳар бир оила - тадбиркор" Давлат дастури доирасида 40 нафар ёшларга 1 млрд 119 млн сўм, “Ёшлар келажагимиз” Давлат дастури доирасида 5 нафар ёшларга 4 млрд 400 млн сўм кредит ажратилиши ҳисобига 50 та иш ўрни яратилди.\n“Ҳар бир тадбиркор - ёшларга мададкор” тамойили асосида “Ёшлар: 1+1” дастури бўйича 576 нафар ишсиз ёшлар тадбиркорлик асосларига ўқитилиб, 614 нафар тадбиркорларга бириктириш кўзда тутилган.\nШундан, хозирги кунга қадар 151 нафар ёшлар ўқитилиб, уларга махсус сертификатлар топширилди ва тадбиркорларга бириктирилди ҳамда ҳозирги кунда 120 нафар ёшлар ўқишни давом эттирмоқда.\nКасб-ҳунар ўрганиш истаги бор бўлган 338 нафар ёшлар рўйхатлари шакллантирилиб, шундан хозирги кунда шаҳар аҳоли бандлигига кўмаклашиш маркази томонидан 24 нафар ишсиз ёшлар касб-ҳунарга ўқитилмоқда.\nЁшларнинг бўш вақтларини мазмунли ташкил этиш мақсадида жорий йилда 5 та муҳим ташаббус йўналишларида умумтаълим мактабларида мавжуд тўгараклар сонини кўпайтириш орқали ёшлар қамровини 29 минг 021 нафар(амалда 27021)га оширилади.\nУюшмаган ёшлар қатламини оммавий спортга кенг жалб этиш учун зарур шароитларни яратиш мақсадида умумий ўрта таълим мактабларининг спорт майдончалари, спорт залларида соат 16.00 дан кейин шуғулланишлари таъминланмоқда.\nМаҳалла ёшларининг кўча спорти билан шуғулланишларини таъминлаш мақсадида 13 та маҳаллаларда “Street workout” майдончалари ташкил қилиш режалаштирилган.\nШаҳардаги 5 нафар иқтидорли ёшлар истисно тариқасида 2020/2021 ўқув йилида маданият ва санъат олийгоҳларида маҳаллий бюджет маблағлари ҳисобидан ўқитилиши учун 40 млн 081 000 сўм маблағ ажратиб берилди.\n15 нафар иқтидорли ёшларни доимий равишда рағбатлантириб бориш тизими йўлга қўйилди.\nШунингдек, шаҳарда ҳар чоршанба – ёшларнинг бандлигини таъминлаш куни, ҳар шанба - ёшларнинг бўш вақтини мазмунли ташкил этиш куни сифатида белгиланиб, аниқ дастур асосида амалга оширилмоқда.\nЖорий йилнинг январь-февраль ойларида 16 маротаба сектор раҳбарлари ва ёшлар учрашувлари ташкил этилиб, 298 нафар ёшлар иштирок этишди. Учрашувларда ёшлар томонидан 44 та муаммо ва таклифлар билдирилди. Шундан, 20 таси хал этилди, 24 таси тегишли ташкилотларга йўналтирилиб хал этиш чоралари кўрилмоқда.\nШунингдек, маҳалла ёшлари ўртасида спортнинг волейбол ва футбол, кураш турлари бўйича 1 маротаба “Ҳоким кубоги”, 1 маротаба “Прокурор кубоги” мусобақалари ўтказилди.\nI. Ёшларнинг бандлигини таъминлаш, уларни тадбиркорликка\nжалб этиш ва касб-ҳунарга ўргатиш йўналишида:\n1. Бандликка кўмалашиш маркази томонидан 338 нафар ишсиз ёшларни касб-ҳунарга ўқитиш орқали меҳнат бозорида талаб мавжуд бўлган касбларга қисқа муддатли (3-6 ойлик) ўқув курсларида ўқитишни ташкил этиш.\n2. Ҳар ойда камида бир маротаба мавжуд бўш иш ўринлари ярмаркаларини ташкил этиш орқали 1369 нафар ишсиз ёшларнинг бандлигини таъминлаш.\n3. Бандликка кўмалашиш маркази томонидан 107 нафар “Ёшлар дафтари”га киритилган ижтимоий ҳимояга муҳтож ёшлар учун субсидиялар ажратиш, 253 нафарига ишсизлик нафақаси тайинлаш.\n4. 576 нафар “Ёшлар дафтари”га киритилган тадбиркорлик билан шуғулланиш истагини билдирган ёшларни тадбиркорлик асосларига ўқитиш ва сертификат олган ёшларнинг бизнес лойиҳаларини молиялаштириш ишларини тизимли ташкил этиш.\n5. Тадбиркорликка қизиқувчи ёшлар учун тадбиркорлик фаолиятини йўлга қўйиш бўйича тадбиркорлик субъектларида “Тадбиркор билан бир кун” лойиҳаси доирасида мотивацион тадбирлар, учрашувлар ташкил этиш.\n6. Ишлаб чиқариш ва хизмат кўрсатиш соҳаларида маҳсулотлар тайёрлаш жараёнлари билан ёшларни таништириш, уларни тадбиркорлик фаолиятига кенг жалб қилиш мақсадида “Бизнесга саёҳат” лойиҳасини ташкил этиш.\n7. Тижорат банкларида “Ёшлар учун очиқ эшиклар куни” ўтказиш; Бунда, кредит сўраб мурожаат қилган ёшларга кредит ажратиш тартиби ҳамда лойиҳаларини молиялаштириш тўғрисида тушунчалар бериш.\n8. Ёшларга кўмаклашиш ва уларнинг таклиф-ташаббусларини қўллаб-қувватлаш мақсадида ҳар ҳафтада бир маротаба “Ҳоким ва ёшлар”, “Раҳбар ва ёшлар”, “Сектор раҳбарлари ва ёшлар” учрашувларини ташкил этиб бориш.\nII. Ёшларнинг бўш вақтини мазмунли ташкил этиш борасида:\n1. Ўғил болалар ўртасида спортнинг футбол тури бўйича, қиз болалар ўртасида спортнинг волейбол тури бўйича маҳаллалар ўртасида “Сектор раҳбарлари кубоги” мусобақаларини мунтазам равишда ўтказиб бориш.\n2. Умумтаълим мактаблари 10-11-синф ўқувчилари ўртасида спортнинг футбол, волейбол, кураш, стол тенниси турлари бўйича мусобақалар ўтказиш.\n3. Аҳолининг барча қатламлари (ёшлар, нуронийлар) ўртасида “Соғлом ҳаёт сари 5000 қадам” шиори остида оммавий юриш тадбирларини ташкил этиш.\n4. Шаҳардаги ҳар битта таълим муассасасида уюшмаган ёшлар учун спорт тўгараклари фаолиятини йўлга қўйиш.\n5. Таълим муассасаларида “Беш ташаббус - беш имконият” танловини ташкил этиш.\n6. Шаҳардаги маданият марказлари ҳамда умумтаълим мактаблари қошида “Ёшлар театр студияси” фаолиятини йўлга қўйиш ва концерт дастурларини барча маҳаллаларда ташкил этишдан иборат.\nДавлатимиз раҳбари бошчилигида биз ҳам сиз каби ёшларнинг куч ғайратига азм-у шижоатига суянамиз.\nБугун биз сизларга ҳар тмомнлама ёрдам беришга ва барча саволларингизга жавоб беришга тайёрмиз!\nСана: 12.02.2021 04:30


Вилоятда Европа сифатидан қолишмайдиган жиҳоз чиқарилади\nЖанубий Қозоғистон вилоятининг Сайрам туманида йилига 4 минг комплект мебель чиқариш қувватига эга янги фабрика ишга туширилди. Қиймати 506 млн. тенгега тенг лойиҳанинг 300 млн. тенгесини тадбиркор “Бизнеснинг йўл харитаси – 2020” дастури доирасида олган. Бу ерда 70 киши доимий иш билан таъминланди.\nФабриканинг иши билан танишган вилоят ҳокими Ж. Туймебаев кичик ва ўрта тадбиркорликни ривожлантириш – мамлакат иқтисодиётини юксалтиришнинг гарови эканини айтиб ўтди.\n– Бутун саноатни ривожлантириш Элбошимиз олдимизга қўйган вазифалардан бири. Бугун, мана Сайрам туманида анча кишини иш билан таъминлаётган янги корхона очилди. Шу билан бирга туманнинг қайта ишлаш саноатидаги ҳиссаси ҳам ошадиган бўлди. Сизлар, фабриканинг маҳсулоти Италия жиҳозларидан қолишмайди, деяпсизлар. Бундан буён барча “Сайрам сифати” деган атамани қўлланадиган даражага етинглар, – деди ҳоким ва корхона ишчиларига омад тилади.\nФабрика маҳсулотининг сифатини оширишни эса замонавий немис ва итальян ускуналари ва материаллари таъминлайди. Зеро, фабрика маҳсулотлари сифат менежменти ва экология жиҳатидан тоза деган сертификат билан тасдиқланган. Бундан ташқари корхона италиялик дизайнерлар иштирокида экологик тоза материаллар ва ишончли қисмлардан фойдаланган ҳолда истеъмолчига фақат олий сифатли жиҳозларни тавсия этади.\n“Bella Mebel” товар белгиси билан чиқадиган фабрика маҳсулотларини бундан буён мамлакатимизнинг барча минтақаларидаги мебель дўконларидан сотиб олиш мумкин бўлади.\nУмуман олганда, Сайрам туманидаги саноат тузилмаларининг 86 фоизини қайта ишлаш саноати ташкил этса, шундан мебель чиқариш соҳаси улуши атиги 1 фоизгина эди. Туманда янгидан очилган фабрика маҳсулот ҳажмини 600 млн. тенгегача етказгач, қайта ишлаш саноатидаги улуши 3 фоизга кўтарилади.\n“Жанубий Қозоғистон” мухбири., 2017-10-12, 11:05 173


«Бу ерда бойларни тўлаётган солиғидангина ажратиш мумкин» - Канададаги ҳуқуқшунос ватандошимиз - Zamin.uz\n00:15 / 26 февраля 2020\n«Хориждаги ватандошлар» лойиҳаси доирасидаги интерьвюлар давом этади. Навбатдаги суҳбатдошимиз Канаданинг йирик шаҳарларидан бири — Торонто шаҳрида истиқомат қилиб келаётган ҳамюртимиз Раҳмаджон Собиров бўлди. Қаҳрамонимиз «заранг барги юрти»да ўн беш йилдан буён ҳуқуқшунос сифатида фаолият кўрсатиб келади.\n— Раҳмаджон ака, суҳбатимиз аввалида сиз билан яқинроқ танишиб олсак?\n—2003 йили бакалавр босқичини Жаҳон иқтисодиёти ва дипломатия университетининг «Халқаро ҳуқуқ» йўналиши бўйича тамомлаганман. 2003-2004 йилларда Венгриянинг Будапешт шаҳридаги Марказий Европа университетида ҳуқуқ соҳасида магистрлик, кейин ЕХҲТнинг Қирғистондаги Академиясида ва Австрияда сиёсатшунослик йўналишида иккинчи магистрлик даражасини олганман. Бу магистрлик дастурини ўқиш жараёнида ЕХҲТнинг Венадаги штаб-квартирасида Бош Секретар офисида тажриба орттирдим.\nЎқишни ниҳоялаб, Нидерландиянинг Гаага шаҳрида жойлашган Халқаро жиноий ишлар бўйича судида илк ўзбекистонлик ҳуқуқшунос сифатида ишладим.\nУшбу суд халқаро геноцид, инсониятга қарши жиноятлар, ҳарбий ва тажавузкорлик жиноятларини содир этган шахсларни жавобгарликка тортиш ваколатига эга. Эътиборлиси, у ердаги меҳнат фаолиятим давомида уруш даврида давлатни бошқарган асли конголик Томас Лубанга жинояти устида ишлашга муваффақ бўлганман. Бу Халқаро жиноий суднинг илк суд иши бўлган эди.\nУндан кейин, доимий яшаш учун Канадага кўчиб ўтдим. Мамлакатдаги ҳуқуқий тизим фарқли бўлганлиги боис, Европа ва Ўзбекистонда олган дипломларим бу ерда амал қилмаган. Шу сабабли Оттава университетида JD дастури бўйича 3 йиллик ҳуқуқ йўналишида қайтадан таҳсил олиб, адвокатлик унвонига сазовор бўлганман. Шундай кейин Канададаги бир қатор юридик фирмалар ва корхоналарда ҳамда бир муддат Буюк Британиянинг Лондон шаҳридаги йирик халқаро юридик фирмасида ҳам хизмат қилдим.\nҲозирда Канаданинг йирик молиявий марказларидан бири — Торонто шаҳрида 2012 йилда турмуш ўртоғим билан бирга ташкил этган «Sobirovs Law Firm» адвокатлик фирмасини бошқариб келяпман.\n— Сўзларингиздан Канадага кўчиб ўтиш сизга бир қадар йўқотишларни ҳам келтириб чиқарганига амин бўляпман. Айтингчи, йўқотишлар эвазига бўлса-да, нима учун айнан Канадага кетишга қарор қилдингиз?\n— Қарийб 15 йилдан буён Канадада истиқомат қилиб келяпман. Очиғи, азалдан Шимолий Америка қитъасида яшаш иштиёқим бўлган. Лекин, АҚШда эмас. Табиийки, Шимолий Америка минтақасида яшаш учун Мексика, АҚШ ёки Канада давлатини танлашим керак эди. Мен Канадани танладим. Бунга сабаблардан бири Тошкентда бакалаврдаги давримда француз тилини ҳам ўрганганман. Бу ерда эса, аҳоли асосан инглиз ва француз тилларида мулоқот қилганлиги менга қулайлик туғдирган.\nКанада иммигрантлар мамлакати сифатида салоҳиятли кадрларни ҳамиша қучоқ очиб кутиб олиши, хорижликларга ҳар доим яхши муносабатда бўлиши ҳам яна бир сабаблардан бири.\nҚолаверса, мамлакатнинг табиати чиройли, об-ҳавоси тоза. Албатта, қийинчиликлар ҳам йўқ эмас. Айниқса мусофирчилик, Ўзбекистон билан масофанинг узоқлиги, яқинларингизни соғиниш ҳисси қийнамай қолмайди. Умуман, бу ерга янги келган одамнинг мослашиб кетиши бироз қийин. Бу табиий жараён. Ўйлашимча, энг катта қийинчиликлардан бири – ҳамма жойда бўлгани каби ҳаётингизни қайтадан бошлаш бўлса керак.\n—Ўзбекистон ва Канада ўртасида тўғридан-тўғри дипломатик муносабатлар йўқ. Яъни, у ерда ва бизда ҳам элчихона ёки консуллик хизматлари фаолияти йўлга қўйилмаган. Шу нуқтаи назардан агар иккала давлатда элчихоналар очилса, бундан томонлар қай даражада манфаатдор бўлади?\n— Ҳақиқатда, мамлакатлар ўртасида тўғридан-тўғри дипломатик алоқалар йўқ. Расмий алоқалар Ўзбекистоннинг Вашингтондаги элчихонаси ва Канаданинг Россиядаги элчихонаси орқали амалга ошириб келинмоқда. Очиғи, давлатларимиз ўртасидаги ҳамкорлик муносабатлари анчайин суст.\nСаволингизга тўхталадиган бўлсам, ўйлашимча, элчихоналар ҳали бери очилмайди. Боиси бунинг учун савдо алоқалари ҳар томонлама ривожланиши зарур. Марказий Осиё минтақасида Канада Қозоғистон билан анчайин фаол иқтисодий ҳамкорликни олиб борса ҳам кичик бир элчихона хизмати фаолияти яқин ўтмишда йўлга қўйилган, холос.\nШуни ҳисобга олсак, биринчи галда Ўзбекистонда элчихонадан олдин Канаданинг Консуллик хизмати очилиши мумкин. Бунинг учун эса, ҳали қилиниши керак бўлган ишлар кўп. Назаримда, ҳозирча, Канаданинг Ўзбекистондаги манфаатлари кучли эмас. Тўғри, йилдан йилга қизиқишлар ортмоқда. Лекин жозибадорлик касб этмаяпти. Бу нормал ҳолат. Чунки, масофалар анчайин олис. Канада ҳам асосан ўз маҳсулотларини АҚШга сотади.\nАҚШ билан боғлиқлик кучли. Агарда келгусида ушбу боғлиқликни камайтириш учун Марказий Осиё минтақаси, хусусан мамлакатимиз бозорларига эътибор қаратилса, ҳамкорликдан Ўзбекистон кўпроқ манфаатдор бўлади деб, ҳисоблайман. Сабаби Канада дунёнинг энг йирик иқтисодий G7 мамлакатлари қаторига киради. Бугунги кунда ҳар томонлама тараққий этиб келмоқда.\nСўнгги йилларда Ўзбекистон томонининг Канада билан ҳамкорликни яхшилаш бўйича ҳаракатларига гувоҳ бўлдим. Канадаликларга визасиз режим йўлга қўйилди. Бу албатта туризм ривожига катта ҳиссасини қўшади, деб ўйлайман.\n— Канаданинг тараққиёт омилларини нималарда кўрасиз ва сизнингча уларнинг қандай тажрибаларини Ўзбекистонда жорий этиш мумкин?\n— Мамлакатнинг асосий тараққиёт омилларидан бири – бу турли давлатлардан энг кучли, иқтидорли ва билимли инсонларни йиғиб олганлиги ва ҳали ҳануз ҳам ҳар томонлама салоҳиятли кадрларни қучоқ очиб кутиб олаётганлигида. Ундан ташқари, ҳукуматнинг таълимга эътибори, илмли инсонларни қадрлаши ва рағбатлантириб боришини айтишим жоиз. Буни олий таълимдаги шароитларда ҳам кўрса бўлади. Мисол учун, бу ерда маҳаллий аҳолига олийгоҳларга кириш, стипендия олиш муаммо эмас. Албатта ҳаракатга боғлиқ. Кейин, назаримда Канаданинг қулай географик жойлашуви ва АҚШдек йирик иқтисодий давлат билан қўшни бўлиши ҳам ривожланишида муҳим рол ўйнаган.\nУларнинг коррупцияга қарши курашишдаги тажрибаларини ўрганиш мумкин, деб ўйлайман. Яъни мамлакатда қонун чиқарувчи, ижро этувчи ва суд ҳокимиятларининг бир биридан мустақил эканлигидир. Шу орқалигина коррупцияга қарши муросасиз курашиш мумкин, назаримда.\nМамлакатда спорт билан шуғулланишга катта аҳамият қаратилади. Масалан, канадаликлар спорт машғулотлари учун сарфлаган харажатлари учун даромадларидан, дейлик фарзандингизнинг хоккей спорт клубига берсангиз, клубга берган тўловингиздан солиқ олинмайди. Ҳукумат наздида, аҳолининг жисмонан соғлом бўлиши тиббиётга сарфланадиган харажатларни камайтиради. Чунки, мамлакатда тиббиёт бепул.\nУндан ташқари, ишбилармонлик муҳитини яхшилаш борасида ҳам турли имтиёзлар мавжуд. Масалан, тадбиркорнинг йиллик даромади ўртача юз минг доллар бўлса, ундан бизнес харажатлари учун саксон минг доллари сарфланса, тадбиркор қолган 20 минг долларидан солиқ тўлайди, холос.\nШунингдек, Канада таълим тизимида ўқувчи-талабаларнинг танқидий, таҳлилий фикрлашига алоҳида эътибор қаратилади. Менимча, Ўзбекистон таълимида ҳам турли назарияларни ёдлатишдан кўра ўқувчиларга мавжуд муаммоли масалаларни чуқур таҳлил қилдириш, унга муносабат билдириш сабаб-оқибатларини ўргатиш самаралироқ бўлади.\n— Канадиликлар характери ҳақида нималар дея оласиз ва улар Ўзбекистон ҳақида билишадими?\n— Канадаликлар тўғри сўзликни қадрлашади. Табассум қилиш уларнинг доимий ҳамроҳи. Энг асосийси, улар ҳашамга берилмаган халқ. Яъники, бу ердаги энг бой одамлар ҳам оддий кийинади, оддий автомобилда юради. Қизиғи, бойларни уларнинг тўлаётган солиғи орқали билиб олишингиз мумкин. Мамлакатда қолганларга нисбатан кўп солиқ тўлаяпсизми, демакки сиз бойсиз.\nКанадаликларг Ўзбекистон тўғрисида кам билишади. Билганларини ҳам қизиқ тарихи бор. Билсангиз керак, собиқ СССР ва АҚШ ўртасидаги «совуқ уруш» даврида Канада иккала тараф учун дипломат воситачи вазифасини бажарган. Ундан ташқари Канада хоккей бўйича машҳур мамлакат. Ўша даврда, собиқ СССР билан хоккей мусобақалари кўп ўтказилган. Тахминан 70 – 80 йилларда канадаликлар Ўзбекистонга ҳам келишган. Буни асосан канадаликларнинг кекса авлод вакиллари билишади.\n— Хориждаги ҳуқуқшунос сифатида Ўзбекистондаги ҳуқуқий ислоҳотларга муносабатингиз ва яна бу соҳада қандай ўзгаришлар бўлишини хоҳлайсиз?\n— Канада ва Ўзбекистоннинг ҳуқуқий тизими бир биридан тубдан фарқ қилади. Шундай бўлсада, Ўзбекистондаги ҳар қандай, у ҳуқуқий бўладими ёки бошқами, деярли барча янгиликларни кузатиб боришга ҳаракат қиламан. Сўнги уч йилда сезиларли ўзгаришлар амалга оширилди. Хусусан, ҳуқуқий соҳада ҳам жуда кўп ўзгаришлар, янгидан янги қонунлар, норматив-ҳуқуқий ҳужжатлар қабул қилиняпти. Бунинг ижобий ва салбий жиҳатлари бор.\nИжобий жиҳатларидан — чорак аср давомида Ўзбекистоннинг ҳуқуқий тизими ислоҳ қилинишга эҳтиёж пайдо бўлган эди ва бу бажариляпти. Аммо, салбий жиҳатларидан бири — шунчалик кўп норматив-ҳуқуқий ҳужжатлар чиқяптики, уларнинг ижроси, мазмун-моҳиятини англаб етишга вақт етмаяпти, назаримда.\nМен хоҳлардимки, Ўзбекистондаги ҳар қандай ислоҳотлар пухта ўйланган ва якунига етказиладиган тарзда амалга оширилишини.\nЯна шуни айтишни истардимки, ҳуқуқий ислоҳотларда Адлия вазирлигининг роли янада ошиши керак. Ривожланган давлатлар тажрибасидан келиб чиқиб ҳам ҳар қандай ҳуқуқий ислоҳотларда адлия органлари ташаббускор ва фаол ҳаракатда бўлиши лозим.\n— Шукр, шу кунгача ният қилган мақсадларимга эришиб келяпман. Кейинги беш йил учун бир қанча режаларим бор. Улардан бири, ҳозирги кунда Канадада иммигрантларга ҳуқуқий ёрдам кўрсатувчи «ImmigrationShop» онлайн платформаси устида иш олиб боряпмиз. Биласиз, хорижда адвокатлик хизматидан фойдаланиш қиммат. Бизнинг платформамиз адвокат ёллай олмайдиган, лекин Канадага иммиграция қилмоқчи бўлганларга батафсил онлайн курслар тақдим қилади ва иммиграция қандай қилинишини ўргатади.\nШу билан бирга, қаерда бўлсак ҳам, Ўзбекистондаги ўзгаришларга бефарқ яшамаймиз. Очиғи шу кунларга етишимга ва муваффақиятларимда ота-онам, яқинларим, устозларимнинг ҳиссаси катта. Шу жиҳатдан, энг катта мақсадларимдан бири Ўзбекистон ривожига ҳисса қўшиш, ватандошларимга катта-кичик бўлсин, кўмаклашишни хоҳлайман. Бу борада ҳам бир неча янги лойиҳаларим бор.\nТоронто марказида портлаш рўй берди


ЎзА - Инновация вазирлиги Хитой билан ҳамкорликда сунъий йўлдош технологияларини жорий қилади\n11.01.2020 Чоп этиш версияси\nИнновация вазирлиги Хитой билан ҳамкорликда сунъий йўлдош технологияларини жорий қилади\nИнновацион ривожланиш вазири Иброҳим Абдураҳмонов “Буюк сафар” Хитой халқаро аэрокосмик савдо компанияси (ALIT — Aerospace Long-March International Trade Co. Ltd) Президенти Жао Жунчао бошчилигидаги делегацияни қабул қилди.\nВазирлик матбуот хизматининг хабар беришича, томонлар космос, бошқарувчисиз учувчи аппаратлар, мудофаа саноати комплекси соҳасидаги ҳамкорлик масалаларини муҳокама қилишган.\nБўлиб ўтган учрашув доирасида космик ҳамда сунъий алоқа технологияларини ўрганиш ва ривожлантириш соҳасида икки томонлама ҳамкорлик бўйича келишувга эришилди. Хусусан, юртимиз соҳа мутахассислари учун Хитой Халқ Республикасида стажировка ва тренинглар ташкиллаштирилади. Маҳаллий вазирлик ва идоралар иштирокида сунъий алоқа технологиялари соҳасида қўшма лойиҳалар амалга ошириш ҳам кўзда тутилган.\nALIT Хитой аэрокосмик илм-фан ва техника корпорацияси (CASC)нинг ихтисослаштирилган компанияси бўлиб, у аэрокосмик соҳасининг маҳсулотлари ҳамда хизматларини экспорт-импорт қилиш, ўз алоқа йўлдоши негизида миллий алоқа йўлдоши тизимларини яратиш учун масъулдир.\nCASC Fortune Global 500 рўйхатидаги компаниялардан бири бўлиб, 1999 йилда ташкил топган. Унинг 2018 йилдаги айланмаси 36 млрд. АҚШ долларини ташкил этди. Айни пайтда, CASC Хитойда сунъий йўлдош алоқаси бўйича ягона оператор ҳисобланади.


Finance.uz - «Туронбанк»да масофавий хизматлар кенгайиб\n«Туронбанк»да масофавий хизматлар кенгайиб\nМиллий матбуот марказида «Туронбанк» акциядорлик-тижорат банки тизимида жорий «Фаол тадбиркорлик, инновацион ғоялар ва технологияларни қўллаб-қувватлаш йили» давлат дастури ҳамда 2017-2021 йилларга мўлжалланган Ҳаракатлар стратегиясида белгиланган устувор вазифалардан келиб чиқиб амалга оширилаётган ишлар сарҳисобига бағишланган анжумани ўтказилди. Бу ҳақда банк бошқаруви раис ўринбосари Шохруҳ Шоаҳмедов журналистларга батафсил маълумот берди.\nТадбирда қайд этилишича, 2018 йилнинг 1 июль ҳолатига кўра, банкнинг ликвидлилик, ишончлилик, тўловга қобилиятлилик каби асосий кўрсаткичлари барқарорлиги таъминланган бўлиб, унинг жами капитали 852,8 млрд. сўмни ташкил этди, кредит қўйилмалари эса 1427,9 млрд. сўмга етди.\nАйни дамда энг муҳим бўлган – тадбиркорликни қўллаб-қувватлаш борасида банк томонидан 507,9 млрд. сўм миқдорида маблағ ажратилди. Булар орасида ёш тадбиркорлар учун 2,4 млрд. сўм, оилавий тадбиркорлик ва ҳунармандликни ривожлантириш учун 27,1 млрд. сўм, сервис соҳасига 260,0 млрд. сўм, касб-ҳунар коллежлари битирувчиларини тадбиркорлик фаолиятига жалб этишга 1,9 млрд. сўм, ишбилармон корхоналарга 52,4 млрд. сўм миқдорида кредитлар берилган. Мазкур сармоялар эвазига кўплаб янги иш ўринлари яратилганини алоҳида таъкидлаш ўринлидир.\nШунингдек, банк томонидан Президентимизнинг «Банк хизматлари оммабоплигини ошириш бўйича қўшимча чора-тадбирлар тўғрисида»ги қарори юзасидан қатор ишлар қилинган. Жумладан, жисмоний шахсларга қулайликлар яратиш мақсадида халқаро тўлов карталарга сотиб олинган хорижий валютани накд шаклда ечиб олиш механизми жорий этилди. Жойларга 18 та терминал ўрнатилиб, улар орқали халқаро тўлов карталарига сотиб олинган хорижий валютани нақд шаклда ечиб олиш имконияти яратилди.\nТизимда «Turon mobile» мобиль илова жорий этилиб, ушбу тизим орқали онлайн тарзда жисмоний шахсларнинг миллий валютадаги карталаридан пул маблағларини муддатли омонатларга ўтказиш, онлайн тарзда конверсия амалиётларини амалга ошириш каби хизматлар кўрсатиб келинмоқда. Ҳисобот даврида мобиль илова орқали банк мижозлари томонидан 312,5 минг AҚШ доллари сотилди ва 121,8 млн. сўм пул маблағлари миллий валютадаги омонатларга жойлаштирилган.\nМасофавий банк хизматлари қамровини кенгайтириш мақсадида амалга оширилган ишлар натижасида «Интернет-банкинг», «SMS-банкинг» ҳамда «Мобиль-банкинг» тизимлари фойдаланувчилари сони бир неча баробарга ошди. Хорижий валютадаги тўлов топшириқномаларини банк-мижоз дастури орқали автоматик тарзда ўтказиш жорий этилди.


Туркияда Озарбайжон ва Россия жиноий авторитетларидан бири отиб ташланди\nТуркиядаги бир нечта ОАВи 20 август эрталаб, Анталия шаҳрида Озарбайжон ва Россия жиноят олами авторитетларидан бири Надир Салифов (Исмаилов) отиб ташланганини маълум қилди. "Коммерсантъ" уни Шакро Молодойнинг меросхўри ва "собиқ СССР мамлакатларидаги энг машҳур қонундаги ўғри " дея таърифлади.\nСалифов тез ёрдам машинасида шифохонага олиб келинди, аммо шифокорларнинг саъй-ҳаракатларига қарамай вафот этди, дея хабар беради Haberturk.\n47 ёшли Салифов — миллати озарбайжон бўлиб, Грузияда туғилган: у туғилиши билан оиласи Озарбайжонга кўчиб ўтган. Озарбайжонда Салифов ёшлигидан бошлаб жиноят билан шуғулланган: унга нисбатан бир неча бор ўғирлик, бандитизм ва одам ўғирлаш иши бўйича жиноий иш очилган ва бир неча бор судланган. Ўтган асрнинг 90-йилларида у Озарбайжонда 15 йил муддатга озодликдан маҳрум қилинди , аммо кейинроқ унинг муддаи 27 йилгача узайтирилди, шундан 22 йил қамоқда ўтирди. Муддатнинг катта қисмида Салифов Озарбайжон қамоқхонасидан туриб ўзининг жиноий гуруҳи, жумладан Россиядаги Уюшган жиноий гуруҳга раҳбарлик қилди.\n2014 йилда Салифов Москвадаги учта йирик бозор устидан назорат ўрнатишга муваффақ бўлди. Россияда унга нисбатан Москва ва бошқа минтақаларда, жумладан Тольяттида одам ўғирлаш, таъмагирлик билан боғлиқ бир нечта жиноий иш бўйича тергов олиб борилади. Бундан ташқари унга нисбатан РФ Жиноят кодексининг янги моддалари – жиноят иерархиясида юқори мансабни эгаллаш - узоқ йиллар давомида жиноий кланга раҳбарлик қилиш бўйича жиноий иш қўзғатилган.\nОзодликка чиққан Салифов фамилиясини Исмаилов дея ўзгартирди ва хорижга: таҳминан Туркияга чиқиб кетди, айрим маълумотларга қараганда у маълум муддат Дубайда ҳам яшаган. Унга нисбатан Россияда халқаро қидирув эълон қилинган, Пресненск суди уни сиртдан ҳибсга олиш юзасидан қарор қабул қилган.


Пешонасида бир тутам оқ сочи бор она ва қизалоқ интернетда машҳур бўлди(Фото) Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Пешонасида бир тутам оқ сочи бор она ва қизалоқ интернетда машҳур бўлди(Фото) 15:49, 14 ноябрь 2016\tАҚШнинг Жанубий Каролина штати Рижленд шаҳрида яшовчи оила аъзолари бошқалардан ажралиб турувчи сочлари билан интернетда машҳур бўлиб кетди, деб ёзади “Woman.ru”.\nУлар ҳақида илк марта Британиянинг Yahoo.com портали маълумот берди. Гап шундаки, бу оиладаги тўрт авлод аёллари пешонасида бир тутам оқ соч билан туғилмоқда. 18 ойлик Миллианна Ворсининг суратлари интернет орқали бутун дунёга тарқалди. Унинг пешонасидаги бир тутам оппоқ соч барчани ҳайратга солмоқда. Бундан ташқари, қизалоқнинг онаси ва бувиси ҳам худди шундай оқ сочга эга. Мутахасисларнинг фикрига кўра, бу ҳодиса полиоз деб аталади. Мазкур касаллик туфайли сочларнинг ранги учун жавоб берадиган пигментлар ишлаб чиқарилмайди. “Биз сочимизда бир тутам оқ соч пайдо бўлиши сабабларини билмаймиз. Катта бувимизни асраб олишган, у ўзининг биологик оиласи билан ҳеч қачон учрашмаган”, — дейди қизалоқнинг онаси Брианна. “Синглимда бундай оқ соч йўқ. Бироқ мен Миллианнада оқ соч бўлишига умид қилгандим, чунки ўзим ҳам оқ соч билан туғилганманда. Фарзандим туғилганидан сўнг уни устимга ётқизишганида унинг сбир тутам оқ сочини кўриб, хурсанд бўлганман...”


Машинасида одам уриб кетиб кўзи очилган эркатой ёки ёлғиз ўғил ялмоғизми?\n15:20 / 05.08.2016\n— Мен бу воқеаларни бошқаларга сабоқ бўлсин, дея ёздираяпман, — деди Тиловолди бошини қуйи эгганича. — Ҳеч ким мендек нотавон бўлмасин. Бошимдан ўтган бу кўргиликларни ёздириш мен учун ҳам азобдир.\n“Вой-дод! Болагинамнинг ўрнига мени олиб кетинглар! Қандай чидайман энди! Вой-дод!”, дея онажоним кўксига муштлаб урганлари ҳанузгача кўз олдимдан кетмайди.\nОртимга қарай-қарай машинага ўтирдим. Бу пайт онаизорим чўккалаб олганича ер муштлаб, Худонинг зорини қиларди.\nМени милиция ходимлари қаергадир олиб бориб, бир камерага қамаб қўйишди. Бир зумда дадам ҳам адвокат билан етиб келди.\nКейин мени сўроққа тутишди. Аввалига қилган айбимни беркитдим. Аммо ойни этак билан ёпиб бўлмас экан. Ўшанда йўловчилардан бири машинамнинг рақамини кўриб қолиб, милиция ходимларига хабар берибди.\nОта-онам мени Худойимдан тилаб-тилаб олган. Ўн икки йил деганда фарзандли бўлишган экан. Ёлғиз ўғил бўлганим учун болалигимдан оғзимдан чиққанини муҳайё қилишарди. Мен худди эртаклардаги шаҳзодалардек яшардим. Ҳаттоки, мен учун битта энага ҳам олишган эди.\nЭнг яхши боғчада, сўнгра энг зўр мактабда таълим олдим. Институтнинг ҳам энг нуфузлисига кирдим, тўғрироғи киритиб қўйишди.\nАммо у ердаги ўзимга ўхшаган бойваччаларнинг фарзандларини кўриб, секин-аста ўқишни ҳам бир чеккага йиғиштириб қўйдим. Иккинчи курсда ўқиётганимда дадам яп-янги “Нексия” машинасини туғилган кунимга совға қилди. Энди мен ҳам гердайиб ўзимнинг машинамда институтга қатнардим. Дарсдан чиққач, уч-тўртта ўртоқ бирга бўлишиб, кафе-бар, дискотекага борардик. Кунимизни хурсандчилик билан ўтказардик.\nКунларнинг бирида дискотекага борганимда икки-уч йигит билан жанжаллашиб қолдим. Уларга ўзимнинг кимлигимни кўрсатиш учун роса дўппосладим. Ўша ернинг хўжайни қаёққадир қўнғироқ қилибди. Бир онда милиция ходимлари етиб келишди. Мен ҳам дарров дадамга қўнғироқ қилдим. У ердаги синган нарсаларни тўлаш ва безорилик қилганим учун жарима билан қутулдим.\nУйга келгач, эртаси куни дадамдан эшитадиганимни эшитдим. “Қачонгача ортингдаги лойларингни тозалаб юраман. Қачон тинч юришни ўрганасан? Йўқ жойдан жанжал излайсан! Айт, сенга нима етишмаяпти?”\nМен индамасдан мум тишлаб ўтиравердим. Чунки дадамнинг жаҳли ёмон эди. Гап қайтарсам, баттар тутақиб кетарди.\nШундан сўнг дадам дераза ёнидаги гултувакни ҳовлига қараб улоқтириб юборди.\nДарҳол онажоним менинг ёнимга учиб кирди. “Ҳой, дадаси, секинроқ, қўшнилар эшитади. Ҳали ёшда, ақли кириб қолар. Шунчалик жаврашингиз шартмиди? Ўғирлик қилган бўлмаса, бошқаларга қўшилиб қиморбозлик қилмаса, озгина ўйнаб-кулибди, холос. Энди астойдил ўқийди. Бир гал кечиринг”, дея кейин менга юзланди.\n“Дадангдан дарҳол кечирим сўра. Бошқа қайтарилмайди, йигитлик сўзим, деб айт”, деди.\nМен эса минғирлаганимча дадамга сўз бердим.\nБир ойча тинч юрдим. Қаёқда, ўрганган кўнгил ўртанса қўймас экан. Кундан-кунга қайсар бўлиб борардим. Яна ўша ўртоқларимга қўшилиб, дадам айтганларининг тескарисини қила бошладим.\nБир куни ишдан уйга қайтган дадам менга қўнғироқ қилиб қаердалигимни сўради. “Дискотекадаман, ўртоқларим билан”, дедим.\n“Ҳозироқ уйга етиб кел!”, деди. Аммо мен қайтмадим. Шундан сўнг дадам ҳайдовчиси билан мени олиб кетгани келди. Ичиб олгандим. Оёғимда зўрға турардим. Дадам мени бу аҳволда кўриб, баттар тутақиб кетди. Машинага ўтирмаслигимни тайинлади. Ҳайдовчисига менинг машинамни ҳайдашни буюрди.\nМен қайсар шунда ҳам дадамнинг кўзини шамғалат қилиб, дискотекадан бир амаллаб чиқдим-да, машинага ўтириб газни босдим.\nОртимдан ҳойнаҳой дадам ҳам машинасини елдек учириб келарди.\nШу пайт светофорнинг чироғи ёнганини пайқамай ҳам қолибман. Чорраҳадан ўтаётиб бир йигитни машинамда уриб юбордим. Машинани қандай тўхтатганимни билмайман. Карахт бўлиб қолдим. Кўз ўнгимда деярли ўзим тенги йигит қип-қизил қонга бўялиб ётарди.\nЁнимга дадам келиб ўтирди-да, машинани ҳайдаб кетди. Менга қараб “Ҳеч нарса бўлмаган, деб фараз қилгин. Ўзингга кел, ҳеч нарса бўлмади”, деб такрорларди.\nУйга ҳам етиб келдик. Аммо мен оёғимни ерга қўя олмасдим. Йигит бечоранинг аҳволи нима бўлди экан, деб ўйлардим.\nБир соатдан сўнг дадамнинг ҳайдовчиси қўнғироқ қилиб қолди. “Йигитни шифохонага олиб боришибди. Аҳволи ёмон экан”. Дадам шифохонага кетди. Афсуски, у кўп қон йўқотгани учун вафот этибди.\nОрадан икки соатча вақт ўтгач, онамни чирқиратиб милиция ходимлари мени олиб кетгани келишди.\nМаст ҳолатда рулга ҳеч қачон ўтирмаслик кераклигини энди англадим. Кўзим кеч очилди. Шунинг учун доим катталар “Спиртли ичимликлар ичиб, машинага ўтирма! Бирор фалокатга йўлиқасан”, деб бекорга айтишмас экан. Энди нима бўлади, дея бошим ғовлаб кетди. Шунда ҳам дадамдан умид қилиб ўтирардим. Чунки дадам барча нарсанинг қаловини топарди.\nОрадан бироз вақт ўтди. Мен барча қилган айбимни бўйнимга олдим. Иложим ҳам қолмаганди. Дадам энг зўр адвокат ёллади. Афсуски, адвокат ҳам мени қонун чангалидан қутқара олмади. Қонун ҳамма учун баробарлигини тушуниб етдим. Ёлғиз ўғил ялмоғиз бўлади, деганлари рост экан. Мен ота-онамнинг ялмоғизи бўлдим.\nСуд бўлди. Узоқ муддатга қамалдим. Онаизорим суд ҳукмини эшитгач, залнинг ўзидаёқ ҳушидан кетди. Ўзимдан ҳам кўра кўпроқ онажонимга раҳмим келди.\nҚамоқхонада менинг айни навқирон ёшлигим ўтди. Кўз олдимга озодликда, эркинликда юрган вақтларим, меҳрибон онажонимнинг бироз бетоб бўлиб қолсам, ёнимдан жилмай парвона бўлишлари, мен учун ҳамма нарсага тайёр бўлгани, суд залидан олиб кетишаётганларида биринчи бор йиғлаган дадажоним, жонажон курсдошларим келарди…\nҚамоқда ётганимда онам билан дадам ҳолимдан тез-тез хабар олиб туришарди. Аммо уларни кўриб ич-ичимдан эзилиб кетардим. Иккаловларининг ҳам мен бебошни деб қоп-қора сочлари энди оқарганди. Ҳатто онажонимнинг юзларига ажин ҳам тушибди.\nКурсдошларим институтни битириб, ишга ҳам жойлашгандир. Аммо мен нима қилдим, нимага эришдим, деган саволни ўзимга кўп маротаба бердим. Ёшлигимни кўкка беҳуда совурдим. Менинг кўр кўзларим кеч очилди, кеч. Қамоқхонада ўтиришни душманимга ҳам раво кўрмайман.\nОзодликка ҳам чиқдим. Менинг ҳаётим ўзим тенгиларга сабоқ бўлсин.


«Бу кучлар ўзбек бўлиб, ўзимизни бўғишга ҳаракат қиладилар» — Алишер Қодиров - Zamin.uz\n«Миллий тикланиш» партияси раҳбари Алишер Қодиров ўз наздида «хайп» қилинаётган учта мавзу бўйича қисқа изоҳ берди.\nЎқитувчилик энг қиммат касб бўлиши керак. Бунга фақат рақобат билан эришиш мумкин. Рақобат савияли ва савиясиз ўқитувчини кўрсатиб беради. Авваламбор, энг қобилиятлиларни танлаш учун абитуриентлардан ижодий ва психологик тестлар олиниши зарур.\nСавияли ўқитувчи кўп маош олсин, савиясизи ўқитувчиликдан кетсин. Педагогикада тасодифий одамларнинг ишлаши мураккаб операцияни тасодифий одам амалга ошириши билан бир хил. Фарқи, медицинада инсон, педагогикада авлод бой берилади.\nТарбия ва таълимда йўл қўйилган хатоларни тузатиб бўлмайди. Бугун ўқитувчининг барча тоифасига маош оширилаётгани учун етарли миқдорда мактаб қурилмаяпти. 4 йилда 134 та мактаб қурилган, холос. Бир синфга ўртача 45 тагача бола тўғри келмоқда. Бунақа синфлар ва тасодиф ўқитувчилар билан янги авлод бой берилади.\nСовет иттифоқи ҳимоячиларига...\nСССР миллатимиз учун йўқотилган давр. Бу давр руҳимизни ва қадримизни синдириб, эътиқодсизлик, кўзбўямачилик ва ёлғончилик, бировнинг ҳақидан қўрқмасликка ўргатди.\nКўриниб турибдики, ҳали орамизда руҳи синиқлар кўп. Янги авлодни бу жароҳатдан даволаш учун курашамиз. Қарши бўлган жиддий кучлар бор. Хабардор бўлинг, бу кучлар ўзбек бўлиб, ўзбек тилида ўзимизни бўғишга ҳаракат қиладилар.\nАвтомашина ҳам қиммат, харид қобилиятимиз ҳам паст...\nҚарзга тўй қилиб обрў талашаётган одам, бу кўзбўямачиликдан бойроқ бўлиб қолмаслигини тушунмаганидек, мамлакатимизда харид қобилиятининг пастлиги автомашина сотиб олишга халақит бераётган асосий муаммо эканлигини ҳам тушуна олмайди, албатта.\nМен автомашинани қиммат эмас демадим, халқимизнинг харид қилиш қобилиятини паст дедим. 300 доллар маош оладиган фуқарога 17 минг долларлик автомашина нархини 15 минг долларга пасайтирдинг нимаю, пасайтирмадинг нима? Бошидан бошлаб «Ўзавтомоторс» мавқеини ҳимоя қилиш эмас, рақобатбардошлигини шакллантириш тарафдори бўлганман, ҳозир ҳам шундай.\nПулни тушунадиганларнинг айтишича, автомашинага сармоя энг самарасиз сармоядир. Сармоянинг энг самаралиси таълимга йўналтирилади. Қачон одамлар хорижда таълим олиш учун пул етмаётганлигидан хафа бўлишни бошласа, бехавотир ривожланаётганлигимиз ҳақида гапиришимиз мумкин бўлади.\nЖамият ўзгариши учун ҳар биримиз ўзгаришимиз керак. Бошқа йўл йўқ!, деб ёзади Алишер Қодиров. “Замин” янгиликларини “Инстаграм”да кузатиб боринг\nЯнгиликлар » Жамият » «Бу кучлар ўзбек бўлиб, ўзимизни бўғишга ҳаракат қиладилар» — Алишер Қодиров


Брейвик ишини кўраётган судя маҳкамада ўйин ўйнаб ўтирди\n18 январ 2021, Тошкент вақти: 06:58\nНорвегиялик террорчи Андерс Брейвик ишини кўриб чиқаётган судяларнинг бири маҳкама жараёнида компютер ўйини ўйнаётганлиги жамоатчиликка маълум қилинди.\nСудя Эрнст Хеннинг Эйлсен компютерда "Пасянс" қарта ўйинини ўйнаб ўтиргани акс этган фотосурат Норвегиянинг "Верденс Ганг" газетасида чоп этилди.\nНашрда айтилишича, судя ўйин ўйнаётган пайтда гувоҳларнинг бири ўз кўрсатмаларини бераётган бўлган.\nСудянинг расмий вакили “судлар маҳкамада қатнашаётганларни доимо диққат билан тинглаши” ва “диққатни бир жойга жамлаш учун ҳар хил услублар бор”лигини қайд этди.\nБрейвик 77 одамни ўлдирганини тан олган. У Ослода содир этилган ва 8 кишининг ўлимига сабаб бўлган портлашлар учун ҳамда Утойя оролида 69 кишини отиб ўлдиргани учун масъулиятни ўз зиммасига олган.


Гулнора Каримованинг арзанда санъаткорлари тақиққа учради\nСўнгги бор янгиланди: апрел 22, 2014\nРашид Ҳолиқов нафақат Гулнора Каримова тадбирларининг фаол иштирокчиси, балки у билан дуэт ҳам айтган.\nЎзбекистон Халқ артисти Мурод Ражабов, хонанда Нилуфар Усмонова, “Шаҳзод” гуруҳи хонандаси Рашид Ҳолиқов, таниқли актёр Алишер Узоқов, режиссёр Наби Абдураҳмонов ва “Зарба” гуруҳи учун теле ва радио эфирлар ёпилди. Шоу бизнес вакилларига кўра, Гулнора Каримованинг арзанда санъаткорлари саналган бу шахслар ўз “бошпаноҳи”нинг иқтидордан кетгани ортидан тақиққа учраяпти.\n"Запрет" оғзаки бўлган\nСўнгги йилларда саҳнанинг тўрини эгаллаб келган санъаткорлар Мурод Ражабов, Нилуфар Усмонова, Рашид Ҳолиқов, Алишер Узоқов, Наби Абдураҳмонов ва “Зарба” гуруҳи хонандалари апрель ойидан бошлаб тақиққа учради.\nНаби Абдураҳмонов Гулнора Каримованинг аксар тадбирларига режиссёрлик қилган.\nЎзбек шоу бизнесидаги Озодлик манбасига кўра, мамлакатдаги телевидение ва радио компанияларга ушбу санъаткорларни эфирга чиқармаслик ҳақида буйруқ берилган.\n“Ҳамма эфирлар улар учун ёпилди. Телевидение, радио ҳаммасига уларни запрет қилиш ҳақида айтилган. Ҳозир телевидение ёки радиоканалларда бирортасининг изини ҳам топа олмайсиз. Фақат сайтларга индашмаган. Чунки бизда сайтлар муҳим даражадаги оммавий ахборот воситаси саналмайди. Ҳатто "Тарона рекордс” ўзининг “Ўзбегим таронаси” радиосида Нилуфарни қўя олмаяпти”,- деди манбамиз.\n“Ўзбекнаво” эстрада бирлашмасининг мулозимларидан бири ушбу беш санъаткор ва битта гуруҳга нисбатан тақиқ борлигини тасдиқлаб, бу оғзаки кўринишдаги буйруқ орқали амалга оширилганини айтди.\n“Лекин бу “Ўзбекнаво”нинг тақиқи эмас. Бизга юқоридан рўйхат берилиб, шу шахсларни эфирдан олиш топширилди. Тақиқ сабаблари бизга айтилмади. Биз юқорининг буйруғини бажараяпмиз. Лекин қўлимизда бу борада бирор ёзма буйруқ йўқ. Ҳаммаси оғзаки”,- деди “Ўзбекнаво” масъули.\nЎзбек шоу бизнесидаги манбага кўра, тақиққа учраган санъаткорлар кейинги йилларда Гулнора Каримованинг энг севимли хонанда ва актёрлари саналиб келган.\nЭндиликда Каримова хонимнинг иқтидордан кетиши ортидан унинг арзанда санъаткорларининг ҳам мавқеи заифлашган.\nМурод Ражабов Гулнора Каримова тадбирларининг энг фаол иштирокчиларидан.\nЎзбекистон Халқ артисти 65 яшар Мурод Ражабов Озодлик билан суҳбатда ўзига нисбатан тақиқ борлигини эшитгани, бироқ бу борада қўлига бирор ёзма ҳужжат беришмаганини айтди:\n- Мен шунақа деб эшитдим, лекин аниғини билмайман. Билолмаяпман. Бизга ҳеч ким айтгани йўқ. Лекин шунақа гап бор. Энди бу нарсалар эълон қилинмайди. "Эфирга чиқарилмасин", деб айтилади. Лекин эълон қилинмайди. Масалан, "эфирга чиқарилмасин", деган одамларга хат ҳам келмайди. Фақат "чиқарманглар", дейишади.\nОзодлик: Мурод ака, Гулнора Каримовага яқин бўлган санъаткорлар мана шу тақиқ рўйхатига тушган, деган гап айтилаяпти.\n- Балки шунақадир. Балки бошқа нарсадир. Мен ўзим билмайман,- деди Мурод Ражабов.\nМурод Ражабов билан суҳбат\nМурод Ражабов ўтган ой “Муқимий” мусиқали драма театри раҳбарлигидан бўшатилган эди. Эндиликда унга киноларда рол ҳам берилмаслиги мумкин.\n"Ҳеч қандай тақиқ йўқ"\nТақиққа учраганлар рўйхатида экани айтилган режиссёр Наби Абдураҳмонов эса Ўзбекистон Ёшлари театрида ўз ишини давом эттираяпти.\n22 апрель куни Абдураҳмонов Озодлик билан суҳбатда ўзига нисбатан ҳеч қандай тақиқ йўқлигини айтди:\n- Йўқ. Бунақа нарса умуман йўқ. Бекор гап. Бу гап қаердан чиқди билмайман. Ҳар доим қандай ишлаган бўлсам, шундай ишлаяпман. Унақа гап бўлиши мумкин эмас. Мана яқинда Санкт Петербургга фестивалга бориб келдик. Бир неча кун бўлди, қайтиб келганимизга. Ҳаммаси жойида. Биз ишлаяпмиз. Янги спектаклнинг репетицияси билан бандмиз,- деди Наби Абдураҳмонов.\nНаби Абдураҳмонов билан суҳбат\nНилуфар Усмонованинг маъмури ҳам "Ҳеч қандай тақиқ йўқ", деган жавоб билан кифояланди.\nТақиқ рўйхатига кирган бошқа санъаткорлар билан боғланиш имкони бўлмади.\nАлишер Узоқов тақиқдан аввал кинодан кетишини айтган\nАктёр, режиссёр, хонанда ва пародиячи 30 яшар Алишер Узоқов тақиқ ҳақидаги хабар чиқиши олдидан кинони тарк этиши ҳақида маълум қилган эди.\nАлишер Узоқов бир неча бор Гулнора Каримова ўтказган танловларнинг ғолиби бўлган.\nАлишер Узоқов ҳам Гулнора Каримованинг деярли барча тадбирларида фаол иштирок этиб келган.\n2012 йилда Каримовага қарашли бўлган М&ТVA танловида Алишер Узоқов “Энг яхши актёр” мукофотига сазовор бўлган.\nУзоқов режиссёрлигида суратга олинган "Энди дадам бўйдоқ" картинаси ҳам ушбу танловнинг "Энг яхши фильми", деб топилган.\nАлишер юзга яқин фильмда рол ижро қилган, асосан, уни бош ролларда кўриш мумкин.\nКейинги пайтда Алишер Узоқов “Истиқлол” футбол клубида ҳужумчи сифатида ўйнамоқда.\n"Нилуфар Усмонованинг маст ҳолдаги видеоси тарқалди"\nНулуфар Усмонова хонанда Шаҳзода билан Гулнора Каримованинг хайрия тадбирларидан бирида.\nЮлдуз Усмонованинг қизи Нилуфар ҳам Гулнора Каримованинг хайрия тадбирларида фаол иштирок этиб келган.\nТошкентдаги манбамизга кўра, Нилуфар Усмонованинг тақиққа учраганига унинг кейинги пайтдаги ҳатти-ҳаракатлари ҳам сабаб бўлган.\n“Нилуфар кейинги пайтда ўзидан кетиб қолаётганди. Яқинда битта видео тарқалди. Видеода Нилуфар ичиб, қотиб қолган ва ҳаммани сўкади. Оёғида тура олмайди. Оғзидан боди кириб, шоди чиқади. Шу видео ҳамма ёққа тарқалиб кетди”,- деди Тошкентдаги манбамиз.\nЎзбекистон шоу-дунëси янгиликларини ëритадиган Саййод.Уз нашри мамлакатда тақиқ қўйилган қўшиқчилар рўйхатида Фаррух Зокиров¸ Шерали Жўраев¸ Фаррух Соипов¸ Шахзода Матчонова¸ Отабек Мадраҳимов¸ Шохруҳ рэп¸ Обид Асомов¸ Феруза Жуманиёзова¸ Озода Саидзода¸ Севара Назархон¸ Юлдуз Усмоновалар борлиги ҳақида ёзганди.\nЎтган йилнинг ёзида “Ойсара опанинг қизи Жумагул” қўшиғини айтиб танилган 27 яшар ўзбек қўшиқчиси Жасур Умиров "Ўзбекнаво” эстрада бирлашмаси томонидан “миллий-маънавий қадриятларимизга, одоб-аҳлоқ меъёрларига ва менталитетимизга зид бўлган қўшиқлар яратилиб, эфирга узатилаётганлиги кескин танқид қилинган” ҳолда лицензиясидан маҳрум қилинди.


Бизнес муқобил усуллар билан тартибга солинади | NORMA.UZ\nНовое на buxgalter.uz:Если присоединенному предприятию списали кредиторскую задолженность Как уплачивать сборы за регистрацию выпуска и совершение сделок с ценными бумагами Как учитывать плату за использование абонентского номера\nБизнес муқобил усуллар билан тартибга солинади\nПрезидент томонидан 17 февраль куни ўтказилган йиғилиш тадбиркорлик фаолиятида лицензиялаш ва рухсатномалар бериш тартибини тубдан такомиллаштириш бўйича устувор вазифаларга бағишланди.\nДавлатимиз раҳбари Олий Мажлисга йўлланган Мурожаатномада тадбиркорлик фаолиятида лицензиялаш тартибини қайта кўриб чиқиш ва яхшилаш юзасидан аниқ вазифалар белгилаб берган эди. Адлия вазирлиги, Савдо-саноат палатаси ва Бизнес-омбудсман таркибида махсус Ишчи гуруҳ тузилган. Йиғилишда Шавкат Мирзиёев унинг ишини ташкил этишдаги асосий йўналишларни белгилаб берди.\nИнсон соғлигига ва жамиятга зиён етказмайдиган фаолият турларини лицензиялашдан чиқариб ташлаш режалаштирилмоқда. Масалан, ўқув марказларидаги ўқитиш жараёни. Айрим лицензия шартлари тегишли соҳаларда рақобатни чекламоқда. Хусусан, кредит тарихи тўғрисидаги маълумотларни тарқатиш билан ягона кредит бюроси шуғулланиб, бозорга бошқа тадбиркорлар киришига деярли имкон йўқ. Кредит бюросини очиш учун камида 10 та тижорат банкининг розилигини олиш талаб этилади.\nЙиғилишда тадбиркорлик фаолиятини тартибга солишнинг муқобил усулларини кенг жорий этиш лозимлиги қайд этилди. Хорижий тажрибада лицензиялаш ўрнига хабардор қилиш, мажбуриятни суғурталаш, ўзини-ўзи бошқариш, техник тартибга солиш каби муқобил усуллар мавжуд. Мисол учун, турар жой объектларини нотурар сифатида қайд этиш учун тадбиркор алоҳида рухсатнома олиши керак. Ваҳоланки, бунинг учун давлат идоралари хабардор қилинса кифоя бўлиши мумкин.\nИкки ой муддатда тадбиркорлик фаолиятини тартибга солишнинг муқобил усулларини жорий қилиш, бир ой муддатда лицензия ва рухсатномалар бериш тартиби ва муддатларини қайта кўриб чиқиш вазифаси қўйилди. Ушбу жараёнларга замонавий технологияларни тўлиқ жорий қилиш зарурлиги қайд этилди. Лицензияларнинг 79%и, рухсат берувчи ҳужжатларнинг 80%и ҳанузгача қоғоз шаклида берилмоқда. 1 августга қадар лицензия бериш билан боғлиқ барча жараёнларни тўлиқ автоматлашган ягона электрон тизимини ишга туширишлари лозим.\nХабардор қилиш тартибида амалга ошириладиган фаолият: янги қоидалар\n“Лицензия” тизими 1 мартдан ишга туширилади


Қозоғистоннинг Ақтўбе вилоятидаги фожиада ҳалок бўлган юртдошларимизнинг оилаларига ҳамдардлик | ukkosha.shosh.uz\nБош саҳифа » Мақолалар » Қозоғистоннинг Ақтўбе вилоятидаги фожиада ҳалок бўлган юртдошларимизнинг оилаларига ҳамдардлик\n2018 йил 18 январь куни Қозоғистоннинг Ақтўбе вилоятида рўй берган фожиадан Ўзбекистон мусулмонлари идораси катта қайғуда. Кўплаб юртдошларимиз ўлимига олиб келган ушбу воқеа муносабати билан ҳалок бўлганларнинг оила аъзолари ва яқинларига Ўзбекистон мусулмонлари идораси Уламолар Кенгаши номидан чуқур ҳамдардлик билдирмиз.\nМаълум бўлишича, Қозоғистоннинг Актўбе вилояти Ирғиз тумани ҳудудидан ўтувчи “Самара-Чимкент” автомобил йўлининг Калибой аҳоли яшаш пунктидан 10 км. узоқликда “Setra” русумли автобус ҳаракатланаётган вақтда аланга олган ва йўловчи автобус ёниб кетган. Ушбу автобус Қозоғистон жанубидан Россиянинг Қозон шаҳрига йўл олган. Автобусда жами 57 киши бўлган, фақат 5 киши ундан чиқа олган, қолган 52 киши ҳалок бўлган.\nУшбу содир бўлган фожиа сабабларини ўрганиш учун муҳтарам Президентимиз топшириғига кўра, Бош вазир бошчилигида ташкил этилган Махсус ҳукумат комиссияси айни вақтда Қозоғистонда бўлиб турибди.\nЎз навбатида Ўзбекистон мусулмонлари идораси, уламолар ва имом-домлалар томонидан қурбон бўлганларнинг оила аъзоларига ҳамдардлик билдириш, масжид-мадрасаларимизда хатми Қуръонлар ўқиб, руҳи покларига бағшида қилиш ва яқинларига тасалли бериш каби савобли ишлар бошланди.\nАзизлар, машъум фожиада ҳалок бўлганларнинг ҳақларига дуолар қилиш, мағфират сўраш ва яқинларига тасалли бериш барчамизнинг инсоний бурчимиздир. Инсон қачон, қаерда ва қандай ҳолатда вафот этишини билмайди. Динимизда бирор фожиа билан вафот этган мўминнинг даражаси юқори бўлишини айтилган. Пайғамбаримиз соллаллоҳу алайҳи ва саллам ҳадисларининг бирида киши сувга ғарқ бўлиб, ўтда куйиб, том остида қолиб, аёл киши тулғоқ пайтида вафот этса, шаҳидлик мақомини топишини айтганлар.\nДинимизда ўтганларни эслаш, уларга дуойи хайрлар қилиш мўминлик ҳақларидан ҳисобланади. Қуръони каримда шундай дейилган:\nяъни: “Улардан кейин (дунёга) келган зотлар айтурлар: “Эй Раббимиз! Ўзинг бизларни ва биздан илгари имон билан ўтганларни мағфират этгин ва қалбларимизда имон келтирган зотларга нисбатан гина пайдо қилмагин! Эй Раббимиз! Албатта, Сен меҳрибон ва раҳмли зотдирсан!” (Ҳашр сураси, 10-оят)\nШундай экан ушбу фожиада вафот этган юртдошлармизнинг ҳақларига дуо қилиб, Яратган Парвардигордан уларнинг солиҳ амалларини ўзларига ҳамроҳ қилишини, гуноҳларини мағфират этишини, ётган жойларини жаннат боғларидан бир боғ қилишини илтижо қилиб сўраймиз. Уларнинг оила аъзолари ва яқинларининг мусибатларига шерик эканимизни билдирган ҳолда сабру жамил тилаймиз.\nАввалги: “Марям” сураси, 52-63-оятлар тафсири (аудио)\nКейинги: Мулоҳаза: Азон бизга нима учун керак?


08:46 / 12.07.2018 11703\nҚозоғистон президенти Нурсултон Назарбоев мамлакат хавфсизлик кенгашига умрбод раҳбарлик қилиш ҳуқуқини олди. Эндиликда бу лавозим ваколатлари анчагина кенгайтирилган.\n“Қозоғистоннинг биринчи президенти – Элбошига (миллат етакчиси, Назарбоевга) унинг тарихий миссияси туфайли хавфсизлик кенгашини раис сифатида бошқариш ҳуқуқи умрбод тегишли”, деб айтилган тегишли қонунда.\nАввалроқ қонун парламент томонидан маъқулланиб, 5 июлда президент томонидан имзоланган. Конституциявий кенгаш қонунни конституцияга мос деб тан олган.\nҚонун, шунингдек, хавфсизлик кенгашига ички сиёсий барқарорликни сақлаш, конституциявий тузум, давлат мустақиллиги, ҳудудий яхлитлиги ва Қозоғистоннинг халқаро майдондаги миллий манфаатларини ҳимоялаш мақсадида миллий хавфсизлик ва мудофаа қобилиятини таъминлаш соҳасида ягона давлат сиёсатини юргазишни мувофиқлаштирувчи конституциявий орган мақомини беради.\n“Хавфсизлик кенгаши ва кенгаш раисининг қарорлари мажбурий ҳисобланади ва Қозоғистон давлат идоралари, ташкилотлари ва мансабдор шахслари томонидан сўзсиз бажарилиши керак”, деб айтилган қонунда.


2020 йил 24 июль куни соат 23-00 ларда Марҳамат тумани, “Тош йўли” МФЙ, “Садоқат” кўчасида яшовчи фуқаро Н.М. (1999 й.т.), севган йигитини кутиб турган вояга етмаган Т.М.ни уяли телефонига расмга олиб, ушбу фотосуратларни унинг ота-онаси ва профилактика инспекторига кўрсатишини айтган.\nМарҳуманинг онаси С.Б. олиб борилаётган тергов ҳаракатларидан норози бўлиб, 2020 йил 30 ноябрь куни соат 12-15 ларда Андижон вилоят прокуратурасига келган ва вилоят прокурорининг биринчи ўринбосари Ф.Рахманов томонидан қабул қилинган.\nВилоят прокурорининг биринчи ўринбосари Ф.Рахманов қабул жараёнида жиноят иши бўйича тергов ҳаракатлари давом этаётганлиги, “Спарк” автомашинасини ундириш тергов органларининг ваколатига кирмаслигини, тергов якуни бўйича барча айбдор шахсларга нисбатан қонуний чоралар кўрилишини тушунтирган.\nШундан сўнг, шу куни соат 13-20 ларда С.Б. вилоят прокуратураси автомашиналар тураргохида бақириб, бошқа шахсларни ўзига жалб қилиб, турмуш ўртоғи Х.Т.дан 1 литрли пластмасса идишда бўлган “Бензин” ёқилғиси ва гугуртни олиб, ўзининг елка қисмларига қуйган ва турмуш ўртоғи Х.Т. томонидан ўзини ёқиши ва вилоят прокуратураси биноси ичига югуриб кириб кетиши ҳақида кўрсатма олганидан сўнг ўзига ўт қўйиб ёқиб юборган.\nКиритилди: 20:45 30.11.2020. Ўқилди: 12288 марта. Фикрлар сони: 0 та.


«Five roses» – аёллар учун машҳур бренд маҳсулотлари ва сифатли хизматларни акс эттирувчи гўзаллик маркази (фото) / Ўзбекистон янгиликлари, энг сўнгги хабарлар\nЖАМИЯТ 0 Шархлар 312 кўрилди\n«Five roses» – аёллар учун машҳур бренд маҳсулотлари ва сифатли хизматларни акс эттирувчи гўзаллик маркази (фото)\nТошкент шаҳри, Шайхонтоҳур тумани «Қоратош» кўчасида «Five roses» универсал гўзаллик маркази ўз фаолиятини бошлади.\n«Five roses» хусусий корхонасига қарашли мазкур гўзаллик маркази ҳар қандай нозик дид соҳибаларининг истакларига тўла мос келувчи турли маҳсулот ва хизматларни ўзида акс эттиради. Хусусан, икки қаватдан иборат марказнинг биринчи қаватида сифати жиҳатидан жаҳон миқёсида энг юқори баҳоланувчи турли бренд фирмаларнинг парфюмерия, косметика ва бошқа гигиеник маҳсулотлар, заргарлик буюмлари, аёллар сумкалари, шунингдек, сифатли, бежирим ҳамда барча мавсумлар учун оёқ кийимлари ўрин олган.\nШуни алоҳида таъкидлаш керакки, Ўзбекистонда косметик ва гигиеник маҳсулотлар таклиф қилаётган турли хил дўконларнинг сони ортиб бораётганига қарамай сифатли косметикани “топиш” ҳамон катта меҳнат ва эътиборни талаб қилади. «Five roses» универсал гўзаллик маркази эса нозик хилқат вакилаларининг сифатли косметика, турли гигиеник воситалар топиш борасидаги ана шундай муаммоларини тўла ҳал этади.\nСабаби, мазкур марказда аёллар ва қизлар учун декоратив косметика шунингдек, бошқа турдаги косметик воситаларнинг энг сифатли ва кенг ассортиментлари сизга таклиф этилади.\n«Five roses» гўзаллик маркази меҳмонлари ўзига мос, иссиқ кунларда ҳам кўтаринки кайфият ва ёқимли хотираларни ҳадя этувчи, атрофдагиларнинг ғашига тегмайдиган енгил баҳорий ва ёз ифорини берувчи атирларни харид қилишлари мумкин.\nТурли кўринишдаги ва бежирим аёллар сумкалари, оёқ кийимлар эса ҳар қандай инжиқ мижознинг ҳам дидига мос келиши аниқ.\nАёлларни гўзал тақинчоқларсиз тасаввур қилиш мушкул. «Five roses» гўзаллик марказининг мутахассислари аёллар ва ва қизларимиз учун ўз ёши, қомати ва кийиниш услубига мос келувчи барча турдаги заргарлик буюмларини топиш учун кўмаклашади.\nУларни ўзингиз ва яқинларингиз учун совға сифатида харид қилиш сизга ва яқинларингизга қувонч олиб келиши аниқ.\n«Five roses» мажмуаси унга бир бор ташриф буюрган аёлларнинг севимли манзилига айланиши ҳам шубҳасиз. Сабаби, аёлларнинг гўзал ва мафтункор кўринишига кўмаклашишни бош мақсад қилиб олган марказнинг иккинчи қаватида энг замонавий жиҳозлар билан таъминланган гўзаллик маркази жойлашган. Бу ерда аёлларга профессионал косметолог, визажист ва стилистлар хизмат кўрсатади.\n«Аёл киши ҳар доим ўз латофатини сақлаб қолиши ва бунга етарлича вақт ажратиши керак деб ўйлайман. «Five roses» гўзаллик маркази бу йўлда аёлларимиз кутганидан ҳам яхшироқ мажмуа бўлишига интиламиз», - дейди марказ менежери Зироат Муҳаммедхонова.\n«Five roses» гўзаллик марказининг очилиш маросими йиғилган меҳмонлар, харидорлар ва савдо дўкони эгалари иштирокида байрамона тарзда ўтди. Ўзбек эстрада юлдузларининг тадбирдаги иштироки эса меҳмонларга қўшимча хуш кайфият улашди.\nШунингдек, гўзаллик мажмуаси томонидан тадбирнинг барча меҳмонларига ҳар бири 100 минг сўмлик бўлган махсус чеклар тақдим этилди. Меҳмонларга ушбу махсус чеклар орқали марказдан ўзлари ёқтирган маҳсулотларни харид қилиш имконияти яратилди.\nФаолиятининг дастлабки кунидаёқ марказда кўпгина харидлар амалга оширилди. Бу харидорларга ўзига хос қувонч бахш этгани аниқ.\nБизнинг манзил: Тошкент шаҳри, Шайхонтоҳур тумани, «Қоратош» кўчаси 3Б уй «Five roses» гўзаллик маркази.\nИш вақти: 10:00 дан 22:00га қадар.


Баҳор. Аллергия мавсуми яқинлашмоқда, ундан қандай сақланиш мумкин? - Foydali maslahat - Новости - Antiqa.Net\nГлавная » Доска объявлений » Foydali maslahat\nҚишнинг совуқ кунлари ниҳоялаб ўлкамизга фасллар келинчаги — баҳор кириб келмоқда. Табиийки, илк баҳор кунлари инсон организмига таъсир қилади. Моддалар алмашинуви кучаяди. Айниқса, март ойи бошланиши билан аллергик касалликлар авж олади. Хўш, аллергиядан қандай сақланиш мумкин? Тажрибали шифокор билан биргаликда аллергиянинг олдини олиш ва ундан қутулиш бўйича фойдали маълумотлар бериб ўтамиз.


Ўзбекистон футзал терма жамоаси Дубайга учиб кетди\n31 октябрь, 2017, 10:55\nФутзал бўйича Ўзбекистон терма жамоаси БААда ўқув-машғулотлар йиғинини ўтказиш учун бугун, 31 октябрь куни Дубай шаҳрига йўл олди.\nДубайдаги йиғин доирасида Баҳодир Аҳмедов шогирдлари БААга қарши иккита ўртоқлик учрашувини ўтказади. Ўртоқлик ўйинлари 2 ва 3 ноябрь кунларига белгиланган. Жамоа 4 ноябрь куни Тошкент шаҳрига қайтиб келиши кўзда тутилган.\nБаҳодир Аҳмедов йиғинга 16 ўйинчини жалб қилди. Қуйида улар билан танишиш мумкин:\nДарвозабонлар: Рустам Умаров («Ардус»), Акмалжон Ҳазраткулов («Дўстлик-AIN»);\nЎйинчилар: Артур Юнусов («Ардус»), Машраб Одилов («Ардус»), Константин Свиридов («Олмалиқ»), Фарҳод Абдумавлонов («Ардус»), Даврон Чориев («Ардус»), Ҳусниддин Нишонов («Нафис»), Давронжон Абдураҳманов («Ардус»), Анасхон Раҳматов («Ардус»), Ихтиёр Ропиев («Максам-Чирчиқ»), Дилмурод Шавкатов («Ардус»), Алан Аминов («Ардус»), Хушнур Эркинов («Ардус»), Акбар Усмонов («Олмалиқ»), Ботирбек Ризаев («Максам-Чирчиқ»).\nҚайд этиш жоиз, Ўзбекистон ва БАА футзал терма жамоаларининг ўртоқлик ўйинлари Ўзбекистон Футбол Федерацияси ва БАА Футбол Ассоциацияси ўртасидаги имзоланган меморандум доирасида ташкил қилинмоқда.\nЭслатиб ўтамиз, футзал бўйича Ўзбекистон терма жамоаси Эроннинг Табриз шаҳрида бўлиб ўтган ОЧ саралаш босқичи «А» гуруҳида 1-ўринни эгаллаб, Осиё чемпионати йўлланмасини қўлга киритганди. Футзал бўйича қитъа биринчилиги 2018 йилнинг 6–18 февраль кунлари Хитой Тайпейи шаҳрида бўлиб ўтади.


Нөкисли пуқара ишки ислер уйымы хызметкерине 1 200 доллар муғдарында пара бермекши болды » KarInform\nНөкисли пуқара ишки ислер уйымы хызметкерине 1 200 доллар муғдарында пара бермекши болды\nУсы жылдың 15-январь күни Нөкис қаласы турғыны А.И. Нөкис қалалық ишки ислер уйымлары жумысларын муўапықластырыў басқармасы 5-санлы ишки ислер бөлиминиң баслығы, подполковник А.Бекмуратовқа пара бермекши болды.\nҚарақалпақстан Республикасы Ишки ислер министрлиги мәлимлеме хызметиниң хабар бериўинше, пуқара А.И. подполковник А.Бекмуратовқа Тергеў бөлимшеси тәрепинен Жынаят кодексиниң 168-статьясы 2-бөлими ҳәм 228-статьясы 2-бөлими менен ашылған ҳәм тергеў ҳәрекетлери алып барылып атырған жынаят исин унамлы шешип бериўи ушын 1 200 АҚШ доллары муғдарында пара усыныс еткен.\nПуқара А.И. усыныс еткен пулдың 300 АҚШ долларын пара сыпатында берип атырған ўақтында ҚР Прокуратурасы, ӨзР ИИМ Өз қәўипсизлиги басқармасы ҚР бойынша бөлими ҳәм жынаят излеў басқармасы хызметкерлери тәрепинен айғақлы дәлиллер менен қолға алынған.\nЖүз берген жағдай бойынша Нөкис қалалық прокуратурасы тәрепинен Жынаят кодексиниң 211-статьясы 1-бөлими менен жынаят иси ашылып, тергеў ҳәрекетлери алып барылмақта.\nҚарақалпақстанның 4 районының ишки ислер б ...\nҚарақалпақстан Ишки ислер министрлиги системасында тайынл ...\nҚоңырат районы турғыны ишки ислер уйымы хызметкерине пара ...


8 апрель, 2021, 23:10\nБаҳром Норсафаров ўғли ҳақида нима деди?\nБугунги кунда Ўзбекистон аёллар терма жамоаси бош мураббийи сифатида ишлаб келаётган мутахассис ҳакамлик билан шуғулланаётган ўғлининг фаолиятини ҳеч қачон эътибордан четда қолдирмаслиги аниқ. Аслида Фирдавс ҳакамликни танлашига дадаси сабабчи. Чунки Баҳром Норсафаров аёллар футболида ишлашдан аввал, узоқ йиллар мобайнида ҳакам бўлган. Sports.uz мухбири Фирдавс Норсафаровнинг “Навбаҳор” – “Пахтакор” учрашувидаги ҳакамлиги юзасидан дадаси Баҳром Норсафаров билан боғланди.\n- Ўйин ҳақида нима дея оламан? Фирдавс ўша пенальти белгиланишидан олдин VAR орқали вазиятни анча кўрди. Мен ҳам ўша ҳолатни икки марта кўриб чиқдим. Қарор қабул қиладиган бош ҳакам. Пенальтига сабаб бўлган вазиятни телевизорда ҳамма кўрди. Футболчи томонидан рақиб ўйинчисининг товонига “контакт” бўлган. Агар ўша вазиятни ҳакам кўриб туриб пенальти бермаса-чи? Футболда ҳамма нарса бўлиши мумкин. Ҳар қандай ҳолатда ҳам профессионал ёндашиш керак. Ўзим ҳам 15 йил давомида профессионал ҳакамлик қилганман. Аммо ўшанда VAR йўқ эди. Кечаги учрашувда шундай бўлдики, ҳакам VAR орқали эпизодни такроран 10 марта кўриб, кейин аниқ қарор чиқаряпти. Ҳакам ўз билимига таяниб қарор қабул қилди. Аввалига, Фирдавс ўша вазиятда ўйинни давом эттирди. VARдаги ҳакамлар эса, унга жарима майдони ичидаги ҳолатни кўриб чиқишни тавсия қилишди. Бу жиддий жараён эди. Шунинг учун ҳакам томонидан таваккалига қарор чиқарилгани йўқ.\nНима учун VARни олиб келдик? Мана шундай баҳсли вазиятларга аниқлик киритиш учун. Доим инсон фактори, деган тушунча бўлади. Ҳакам вазиятни кўрмай қолди, VAR эса кўрсатиб берди. Ҳакамликдан кетганимга анча бўлгани учун қарорлар ҳам ўзгариб кетган. Мен пенальти белгиланган вазиятни тўғри ёки нотўғри, деб айта олмайман. Ўғлимнинг ёнини олиб гапирмаяпман. Кўрдингиз, ҳакам аввалига пенальти бермади. VARдаги ҳакамлар такроран кўргач, Фирдавсга маълум қилишди. Ўша экрандаги эпизодни ҳамма кўрди. Вазият мураккаблиги учун бир кўришдаёқ қарор чиқариш қийин эди. Ўзбошимчалик билан қарор қабул қилинмади. Фирдавс рейтингини кўтариш учун ўйинни одилона бошқаришга ҳаракат қилди. У пенальти белгилашга ишонч ҳосил қилгач, шу қарорга келди. Мен ҳакамнинг ишига аралашмайман, - дея фикр билдирди Фирдавснинг дадаси.\n- Ҳа, ўғлим ёш ҳакам. Аммо унинг савияси қандайлигини ПФЛ билади. Ҳакамлар қўмитаси рефериларнинг тайёргарлиги ва жисмоний ҳолати қанақалигини яхши билади. У яна бошқа қийин ўйинларда ҳам ҳакамлик қилган. “Навбаҳор” – “Пахтакор” ўйинида Фирдавснинг ўзини тутиши, футболчилар билан гаплашиши мени қониқтирди. Ҳар бир қоидабузарликка эътибор қаратиб, бир неча бор сариқ карточка кўрсатди. Эсанкираб қолгани йўқ. VAR нотўғри қарорлар чиқариш учун ўйлаб топилмаган-ку! Хўп, бугунги қарор “Навбаҳор”нинг зарарига ишлагандир, аммо эртага VAR орқали унинг фойдасига қарор қабул қилиниши мумкин. Умуман олганда, ўйинни ёмон бошқармади. Учрашувга 5 дақиқа қўшгач, унинг ичидаги тўхталишлар учун ҳаммаси бўлиб ўйин яна 8 дақиқа давом этди. Балки қаердадир хатолари бўлгандир, ахир мен ўйиннинг ҳар бир вазиятини микроскоп орқали кузатганим йўқ. Ўйинни ва ҳакамликни муҳокама қиладиган мутахассислар бор.\n- Биласизми, ўйиндан кейин Фирдавс билан гаплашганим йўқ. Биз ҳам ҳамма қатори ўйинни томоша қилдик. Ҳозир бирор нима десам, ўғлига ён босяпти, деб ўйлашлари мумкин. Лекин сизга бетараф инсон сифатида фикримни айтдим. Ўйинлардан кейиноқ, Фирдавсга қўнғироқ қилмайман, унинг характерини биламан. Доим уйга келгач, хотиржам гаплашишимиз мумкин. Ҳа, кечаги беллашувдан кейин ўғлим аяси билан гаплашганида ҳаммаси яхши, деб айтган.\nУнинг ҳакамликка кириб келиши хусусида тўхталадиган бўлсам, “Машъал”даги академия илк бор очилганида Фирдавсни олиб борганман, у футболчи бўлишни истаганди. У ерда қўли синди ва олти ой ўйнамади. Кейин “Насаф” академияси ишга тушди. Сўнг, ўғлимни ўша ерга ўтказдик. Лекин яна жароҳати безовта қилаверди. Оилавий маслаҳатлашиб, уни бошқа соҳага беришни ўйладик. Ўзи эса футболни жуда яхши кўрарди. Мен ҳакам сифатида вилоят иккинчи лига ва ўринбосарлар ўйинларида ҳам ишлардим ва Фирдавсни ўзим билан бирга олиб борардим. Бир куни ўринбосарлар баҳсига ҳакам келмай қолди. Шунда ўғлимга байроқчани бердим ва ўрнига ҳакамлик қилди. Кейинчалик ёнимга келиб дада, ўзимни ҳакам сифатида ҳис қиляпман, деди. Вилоят иккинчи лига мусобақасида ҳакамлик қилишни бошлади. Шундай қилиб, ҳакамликка ўқиди. Мана, энди профессионал ҳакам бўлиб етишди. Ўзим ҳам унга ҳакамликни энди бошлаганида йўл-йўриқлар кўрсатардим. Ҳакам ҳам албатта ўйинга тайёргарлик кўради. Айниқса, футболчиларни ҳам обдон ўрганиши зарур, чунки айёр ўйинчилар ҳам учрайди. Ўғлим биринчи лигага ўтган пайтида мен олий лигада ҳакамликнинг охирги йилини тугатаётгандим, - деди Баҳром Норсафаров.\nУмид Ахмаджанов тилла инсон бўлган экан шунақа ўйинларга хориждан хакам олиб келарди афсус қадрига етишмади мана оқибати\nУгилчангни яхшилаб Куз шифокорига курсат Углинг уйини ч.ч.б булгади\nУз фамилиясини тугри ёзишни билмидиган инсонни фикрини жиддий кабул килиб булмайди\nУз исм фамилиясини кичик харфларда ёзадиган инсонларни фикрини хам жиддий кабул килиб булмайди. У одамку уз фамилиясини адашиб хато кетказиб юборган, сизчи исм фамилиянгизни атайлаб кичик харфларда ёзгансиз. Судьяларни тартибга келтирмаса булмайди. Пахтакор томонидан босим ёки пул бериш буляпкан аник. Судьяларни Пахтакорга ёрдам бериши шарт эмас, Пахтакор узи шундок хам кучли. ОЧЛ да судьялар ёрдам бермайди.\nФирдавсни кими буласиз билмадиму лекин хато килди кариндошигиз, Сардор симуляция килди уша ерда. Уйинни бузиб куяман деб хам уйлаб курмади.Кушимча вактни хам жуда кам берди, майли яна 3 дакика куйиб берди уйнашга лекин бу вакт оз эди. Вахоланки узи VAR мониторида 10 дакикага якин турди.\nФамилямни ёзилиши шунака ака кайта Сураганла куп булган\nMan bu saytda ro'yxatdan o'tmaganman. Google accaunt orqali kirdim. Google accauntimda hammasi to'g'ri yozilgan.kirish jarayonida qandaydir xatolik yuzbergan.\nBilasizmi nima? Manam futbol oynayman bunaqa holatlar o'yinda juda ko'p boladi va har gal manga nisbatan shunaqa holat bo'lganida penalti so'rayman. Siz so'ramaysizmi? Nima deb o'ylaysiz agar shu holat teskari darvozada sodir bo'lganida nima bo'lardi? Siz aytayotgan "yoq" penalti Navbahorga berilmaganda ham muxlislar yana shunaqa internetni kommentlar bilan to'ldirishardi, VARda korindiku deb. Muxlislar o'zi shunaqa, judayam emotsialno o'zlarini tutishadi. Agar Navbahor muxlislari shunchalik bunt qilishmaganida bunchalik ovoza bolmasdi.\nfutbol qoidalarida oyin tempi, salgina degan tushuncha va atamalar yo'q. Tegdi-tegmadi, chiqdi-chiqmadi, bo'ldi-bo'lmadi. Hammasi konkret. Kontakt bormi demak fol, kontakt yoqmi demak fol yoq. Afsuski futbol qoidalarini hatto professional futbolchilar ham toligicha bilishmidi.\nFamilyez shunaqa bosa uzr soriman, oldin uchratmaganman\nБу холат Пахтакор жарима майдонида содир Булганида пенальти берилмаслигини 100% биларкансин.\nNima deb o'ylaysiz agar shu holat teskari darvozada sodir bo'lganida nima bo'lardi? Siz aytayotgan "yoq" penalti Navbahorga berilmaganda ham muxlislar yana shunaqa internetni kommentlar bilan to'ldirishardi, VARda korindiku deb.\nБу ерда битта хакикат бор. У ерда пенальти бор Булганида сих бу ерда углингизни оклад интервью ёзиб утирмасдингиз.\nЎн бир метрлик жарима йўқ эди агар бўлганида эди жудаям кўп ўйламай ўрнида берган бўларди жудаям кўп иккиланди берайми йўқми деб қўрқоқ экан нима учун жарима бўлса ўрнида ўйинни тўхтатмади орадан ўн минут ўтиб кейин тўхтатяпти нима Вар дагила қараса ўйин вақти оз қоляпти Пахтакорни қолиши аниқ бўлиб қолувди ёки дуранг ўйнаши кейин нима бўлди ўша вазият эсга тушиб қолди ва жарима белгилаб мақсадга етдиларинг.\nSoxtakordan eb qoʻygan oʻgʻling vardagilar Xam penalti bilganda 10minutlab kirmagan boʻlardi\nKim o'z o'glini yomon deydi. O'g'lingiz xato qildi agar shu holatga penalty berilsa futbolda har bir o'yinda o'nlab penalty berilishi kerak.\nТавба шуям интервюми кайси савияси пастдан чикан бу кайси замонда ота уз углини йомон дейди спортс уз март болсаларинг дадасини нима кераги бор ким у ундан кура кани диер кани равшан бир курайлик халки олдига чикарилар катагида кандисанери тагида йотипти куларингдан каса олинар шулардан интервю йоки духларинг йетмайдими йугми узбекистонда 1март журналист йоки депутатлар аралишиши керакмикан\nЭ дўстлар хадеб тортишиб асабингларни бузаверманглар. Барибир бизни эшитадиган одам йўқ федерацияда. Хакам хам қайсидир каттани топшириғини бажарди. Бу биринчиси эмас. Агар Пахтакор зўр бўлганда ОЧЛда чемпион бўларди. Бизда бошқа соха ривожланмагандек футбол хам ривожланмайди.


Уханда 10 кунда қурилган касалхона ишга тушди (фото+видео) - xabar.uz\nУханда 10 кунда қурилган касалхона ишга...\nУханда 10 кунда қурилган касалхона ишга тушди (фото+видео)\n03.02.2020 14:19 0 3626\nХитойнинг Ухань шаҳрида янги турдаги коронавирусга чалинганларни даволовчи касалхона 10 кунда қуриб битказилди. Бу ҳақда «CentralAsia» хабар берди.\n1 минг ўринли касалхона 10 кунда қуриб битказилди ва бугун, 3 февралдан иш бошлади.\nКасалларни 1,4 минг нафар ҳарбий врач даволайди.\nСўнгги маълумотларга кўра, Хитойда коронавирус қурбонлари сони 361 нафарга етди.\nкасалхона коронавирус Ухань\nЖамият бугун, 09:21\nКоронавирус 27/06, 10:16\nССВ 26 июндаги ҳолат бўйича маълумотни эълон қилди


ЖИЗЗАХ ВИЛОЯТИНИ ИЖТИМОИЙ–ИҚТИСОДИЙ РИВОЖЛАНТИРИШГА ҚАРАТИЛГАН ИШЛАРНИ КОМПЛЕКС ЎРГАНИШ ЯКУНЛАРИ БЎЙИЧА СЕССИЯ ЎТКАЗИЛДИ » Жиззах ҳақиқати газетаси расмий сайти\nЖиззах ҳақиқати газетаси » Янгиликлар » ЖИЗЗАХ ВИЛОЯТИНИ ИЖТИМОИЙ–ИҚТИСОДИЙ РИВОЖЛАНТИРИШГА ҚАРАТИЛГАН ИШЛАРНИ КОМПЛЕКС ЎРГАНИШ ЯКУНЛАРИ БЎЙИЧА СЕССИЯ ЎТКАЗИЛДИ\nЖиззах вилоятини ижтимоий-иқтисодий ривожлантиришга қаратилган ишларни комплекс ўрганиш бўйича Олий Мажлиси Сенати ишчи гуруҳи томонидан ўрганишлар олиб борилди.\nМазкур ўрганишлар таҳлили, мавжуд муаммолар, уларнинг ечими Халқ депутатлари вилоят Кенгаши сессиясида атрофлича кўриб чиқилди.\nВилоят ҳокимлигида ўтказилган сессияни вилоят ҳокими Эргаш Салиев очиб берди.\nСенаторлар, вазирлик ва идоралар ходимларидан иборат ишчи гуруҳи томонидан қарийб бир ҳафта давомида олиб борилган ўрганишларда вилоятда бюджет, иқтисодий ислохотлар, қишлоқ хўжалиги, коммунал соҳа, йўл қурилиши ва транспорт инфратузилмаси, ижтимоий соҳа, жиноятчилик ва ҳуқуқбузарликлар профилактикаси, суд-ҳуқуқ ва коррупцияга қарши курашиш йўналишларидаги ишлар таҳлилига эътибор қаратилди.\nШаҳар ва туман Кенгашлари билан аудио алоқа шаклида ўтган сессияда ўрганишлар якуни атрофлича муҳокама қилинди.\nБунда бажарилган ишлар билан бирга, ҳали ечимини кутаётган масалаларга алоҳида эътибор қаратилди. Ишчи гуруҳи ўрганишларида ҳудудлардаги секторлар фаолиятига ҳам алоҳида эътибор қаратилгани таъкидланди.\nСессияда Олий Мажлис Сенатининг маҳаллий ҳокимият вакиллик органи фаолиятини кучайтиришга кўмаклашувчи комиссияси раисиТолибжон Мадумаров сўзга чиқди.\nШунингдек, хотин-қизлар муаммоларини ҳал этиш, уларни моддий ва маънавий қўллаб қувватлаш борасида вилоятда бажарилган ишлар бўйича ҳам ахборот эшитилди.\nБундан ташқари йирик инвестиция лойиҳалар ижроси, туризмни ривожлантириш, бандлик, пандемия шароитида умумтаълим мактабларида дарс жараёнларини ташкил этиш бўйича кўрилаётган чоралар муҳокамалар марказида бўлди.\nДепутатлар ва фаоллар бу борада ўз фикр ва мулохазаларини билдирдилар. Сессия якунида кўрилган масалалар юзасидан тегишли қарор қабул қилинди.\nМАҲАЛЛИЙ КЕНГАШЛАР ҲАМ ФАОЛЛАШАДИГАН ВАҚТ КЕЛДИ


COVID-19га қарши 19 тавсия ёхуд уй шароитида даволаниш учун йўриқнома - xabar.uz\nCOVID-19га қарши 19 тавсия ёхуд уй...\n27.07.2020 19:56 0 15577\nБарча ўткир респиратор вирусли касалликлардаги каби ушбу коронавирус касаллигида ҳам беморларга кўп миқдорда суюқлик ичиш тавсия этилади: минерал сувлар, лимон, малина, наъматак дамламаси, чойлар, ялпиз, анжир дамлама ва компотлар. Имкон қадар оз-оздан тоза сув ва асал, наввот солинган дамлама чойларни кун давомида галма-гал ичиш тавсия қилинади. Суюқлик ичишнинг имкони бўлмаган ҳоллардагина беморларга вена қон томирига 5% глюкоза 200 мл ва 5% аскорбин кислотаси 4 мл юборилади. Интоксикация (заҳарланиш) юқори бўлган ҳолларда, бемор суюқлик қабул қилолмаган ҳолларда венага реосорбилакт 200 мл ёки L-лизина эсцинат 5 мл томчилаб юбориш тавсия этилади. Албатта, ушбу вирусли касалликда ўпка шишини олдини олиш учун қон томирга кўп суюқлик юбориш тавсия этилмайди. Бироқ баъзи беморларда кучли интоксикация ҳисобига иштаҳанинг буғилиши кучайиб, суюқлик ичишга ҳам ҳоли бўлмай қолганда қон томирга оз миқдорда бўлса ҳам қонни суюлтирувчи, танага қувват берувчи, заҳарларни кеткизувчи керакли дори-дармонларни юбориб туриш керак бўлади.\nҚора седана, хоҳ уруғини асалга қориштириб, хоҳ ёғини ёки капсуласини асал суви билан ҳар таомланишдан ярим соат олдин истеъмол қилинг. Қора седана кўплаб патоген микроорганизмларга, жумладан вирусларга ҳалокатли таъсир кўрсатиш хусусиятига эга. У иммун тизимини кучли рағбатлантириш эвазига организмнинг касалликка қарши чидамлигини табиий йўл билан кучайишига сабаб бўлади. Замонавий тиббиётда бу касалликка қарши махсус антивирус дори воситалари тавсия этилади, бироқ ушбу вирусни бутунлай йўқ қилувчи самараси тасдиқланган дори ишлаб чиқарилмаган. Таъсири тасдиқланган препаратлар эса ҳозирда жуда танқис бўлиб турибди. Биламизки, ушбу вирусли касалликда қўшимча патоген бактериал инфекция қўшилиши эвазига оғир турдаги пневмония ва бошқа асоратлар кузатилмоқда. Ушбу қўшимча инфекцияга қарши азитромицин ва бошқа маълум антибактериал препаратлар самарали қўлланмоқда. Бироқ уй шароитида даволанишда биз табиий ва ҳавфсизроқ ҳамда самарали бўлган қора седана билан даволанишни тавсия қиламиз. Касаллик оғир кечгандагина шифокор тавсияси ва назорати билан азитрамицин каби антибиотикларни қабул қилишни тавсия қиламиз.\nАсал ва прополис каби асалари маҳсулотларидан унумли фойдаланиш лозим. Бунда тоза тоғ асалини юқорида айтиб ўтилган суюқликлар, дамлама ва чойларга қўшиб кун давомида оз-оздан ичиш тавсия этилади.\nКуст ал-ҳиндий кукуни ёки тайёр капсулаларидан 2-3 ҳафта (касаллик) давомида, кунига 1-2 тадан 2-3 маҳалгача (ҳолатга қараб) овқатдан ярим соат олдин ичиш тавсия этилади. Куст ал-ҳиндий томоқ оғриқларида, турли шамоллашларда, хоссатан плеврит ва пневмонияда самарали таъсирга эга ("Тиббун-Набавий" асарида келган).\nЗанжабил, қалампирмунчоқ, зарчава (куркума)дан фойдаланиш. Зарчава (куркума)ни 1/3 чой қошиқдан кунига икки маҳал овқатдан олдин 200 мл қайнаган илиқ сув билан ичинг. Бу танани турли хил заҳарлардан тозалайди.\nЕрқалампир (хрен) илдизи, шалғом, турп, мурч, саримсоқпиёз ва шу каби иштаҳани ва димоғларни очувчи, балғам кўчирувчи ҳамда танани қиздириб, терлатувчи табиий ва содда дориларни меъёрида истеъмол қилиш вирус билан курашишда сизга катта ёрдам бериши мумкин.\nВитамин С дармондорисини юқори миқдорда таблетка, инъекция ёки табиий маҳсулотлар кўринишида қабул қилинг. Ушбу витамин антиоксидант (танамизда ҳосил бўладиган эркин радикаллар ва бошқа чиқинди моддаларнинг оксидловчи таъсирини нейтралловчи – зарарсизлантирувчи) ҳисобланади ва организмнинг инфекцияга қарши курашишида ёрдам беради.\nМагний микроэлементи ҳам кучли цитокин реакциясини пасайтиришда ва тушкунликка тушишни олдини олишда аҳамиятли ҳисобланади. Ушбу кимёвий унсур (элемент)ни таблетка ёки инъекция кўринишида қабул қилишингиз мумкин ёки магнийга бой маҳсулотларни кўпроқ истеъмол қилинг. Магний ундирилган буғдойда, қора буғдой (гречка), бодом каби маҳсулотларда юқори миқдорда бўлиши аниқланган.\nҲозирда танада Д дармондориси миқдори қанча кам бўлса шунчалик касаллик оғир кечиши исботланган. Витамин Д ни капсула, таблетка, томчи кўринишида бир суткада катталар учун 1000-3000 МЕ (қариялар ва ҳомиладорлар учун ҳам), болалар учун эса 500-1500 МЕ гача қабул қилиш мумкин. Қуёш нуридан ҳам фойдаланишни унутманг!\nОқсилга бой (гўштли, дуккакли) таомлар иммун ҳужайралар ва уларнинг аксилтаначалари, иммуноглобулин ва бошқа ҳаёт учун муҳим моддалар ишлаб чиқарилишида керакли ҳомашё бўлиб хизмат қилади. Бироқ кўплаб касалликларда танамиздаги қувват асосан, касалликни енгишга сарфланади. Таомни ҳазм қилиш учун ҳам қувват зарур. Шу сабаб қувватни тежаш мақсадида касалликда иштаҳамиз бўғилиши табиий ҳол, бунда ҳазми қийин бўлган таомлар, айниқса палов, гўшт ва ёғли таомларни истеъмол қилиш тавсия этилмайди.\nТомоқ ва бурун мойчечак (рамашка) дамламаси, тузли сув, исириқ қайнатмаси, фурациллин эритмаси ва бошқа антисептиклар билан кун давомида тез-тез чайиб турилса вирусли инфекциянинг кириш йўллари, инфекция ўчоқлари ювиб санация (тозалаган) қилинган бўлади.\nКучли диурез, яъни тез-тез пешоб чиқариш орқали танадан чиқинди ва токсинларни чиқариб юборишга ҳаракат қилиш керак.\nКўп терлаш орқали танадаги токсинлар чиқариб юборилади, юқори ҳарорат туфайли танамиздаги вирусларни нобуд бўлишига эришамиз ҳамда терлагандан сўнг, танамиз иссиқликни чиқариб юбориб, ўз ҳароратини меъёрга келтиради.\nМисвок билан тишларни тозалаш ва мисвокдан сўлакка ажралган моддаларни сўлакка қўшиб озроқ қисмини ютиб юбориш ҳам фойдали. Чунки мисвок таркибида кўплаб антисептик моддалар мавжуд. Қолаверса мисвок ошқозон-ичак учун ҳам фойдалидир. Бу борада мисвокни майда қилиб тўғраб, сувда қайнатиб ичиш ҳам тавсия этилади.\nТўйиб ухлаш иммун тизимини, қолаверса бутун организмни тикланиши учун қулай фурсат ҳисобланади, шу сабаб танамиз уйқуга тортяптими, демак яхшилаб ухлаб олиш керак.\nНафас олиш машқлари танамизни кислородга тўйинтиради, бу дегани аъзоларимиз керакли маромда яхши ишлаши учун етарли миқдорда кислород билан таъминланган бўлади. Чуқур нафас олиб, чуқур нафас чиқариш учун махсус “Бутейко” нафас машқларини бажаришни ёки кўпроқ Қуръон ўқишни тавсия қиламиз.\nЮқумли (инфекцион) иситма вақтида жисмоний ҳаракатларни камайтириш, зўриқишларни олдини олиш керак бўлади. Чунки жисмоний зўриқишда қон айланиши тезлашади ва инфекция, шу жумладан вируслар, қон орқали бутун тана аъзоларига тарқалиши мумкин. Шунинг учун, юқори ҳарорат билан кечаётган интоксикация даврида ётоқ тартиби (режими)ни лозим тутиш керак. Албатта, бунда тўшакка бутунлай “михланиб” қолмаслик керак. Вақт-вақти билан ўриндан туриб енгил гимнастик ҳаракатларни бажариб туриш тавсия этилади.\nТанада, кўкрак қафаси, бел ва оёқларда оғриқлар пайдо бўлиши асосан мушакларда йиғилиб қолган заҳарлар (токсинлар) ҳисобига бўлади. Табобат қоидаси бўйича, тананинг қайси худудида шамоллаш (неврит, миалгия ва б.) бўлса, иситма вақтида ўша ерда оғриқ бўлади. Бу ҳолатда ҳижомада қўлланадиган банкалардан фойдаланиб қортиқли уқалаш (“баночный массаж”) ўтказиш мумкин. Барча оғриқли соҳаларга седана ёғини суриб (иситма йўқ вақтида!), банкали массаж ўтказилганда тез орада баданда роҳат пайдо бўлади, баданни қисиб турган "занжирли қафас"лардан шу йўсинда қутилса бўлади. Шунингдек, танадаги оғриқларни кетказиш (ҳамда иситмани тушириш, қонни суюлтириш) мақсадида замонавий тиббиётда ностероид яллиғланишга қарши дори воситалари (ацетилсалицил кислотаси, нимесулид, диклофенак кабилар) таблетка, қиём, шамча, кукун, инъекция шаклида қўлланилади. Бироқ беморнинг умумий аҳволи қониқарли бўлганда иситмани туширишга уринмасликни тавсия қиламиз, зарур ҳолдагина ушбу дори воситаларидан фойдаланишингиз мумкин.\nҚуръони Карим тиловати. Аллоҳ таоло Ўз Каломида Қуръонни шифо эканлигини учта оятда такрорлаган. Шу сабабли, Аллоҳдан Қуръон ила шифо беришини қаттиқ сўранг ва ният қилинг. Намозларингиздан ташқари кун давомида имкон қадар Қуръони Каримни тажвид билан, шошмасдан чуқур нафас олиб-чиқаришлар билан ўқишга ҳаракат қилинг. Бунда узун оятларни, жумладан Оят ал-Курси, Бақара сураси, Ясин сураси ёки ўзингиз кўп ўқиб юрган сураларингизни кун давомида такрор-такрор ўқишингиз мақсадга мувофиқ бўлади. Шундай қилиб, Аллоҳнинг Каломига муҳаббат қўйиш билан бирга, Қуръон тиловатида чуқур нафас олиб, чуқур нафас чиқаришлар, араб ҳарфларини ўз маҳражидан чиқаришда пайдо бўладиган шифобахш хосиятлар орқали ўпкаларингиз тириклик (ҳаво) сиғимини оширишга, руҳий қувват орқали иммун тизимингизни вирусга қарши зарба бериш қувватини кучайтиришга эришишингиз мумкин бўлади.\nШуҳрат Иброҳим ўғли (Шерназаров) - жарроҳ шифокор, умумий амалиёт шифокори, мануал терапевт, табобатшунос.\nНодир Абдусамад (Алимов) - қулоқ, томоқ ва бурун касалликлари шифокори.\nАлижон Исроилжон ўғли (Сатторов) - шифокор кардиолог, Ибн Сино халқаро жамғармасининг аъзоси, табиб.\nМираббос Равшан ўғли (Ҳамидов) - Ўзбекистон тиббий-илмий фаолият билан шуғулланувчилар Табобат Академиясининг аъзоси, табиб.\nРашид Ражаб ўғли (Усмонов) - соғлом ҳаёт ва спорт тарғиботчиси.


1 февралдан бошлаб Тожикистон масжидларида жамоат намозлари қайта тикланади\nТожикистон ҳукумати, масжидлар иши қайта бошланганидан бир неча кун ўтгач, қатъий огоҳлантирди: шахсий ва жамоат гигиенаси талабларига риоя қилинмайдиган масжидлар ёпилади. Мамлакатда коронавирус карантини учун ёпилган масжидлар 1 февралдан бошлаб ўз ишларини давом эттиради.\nТожикистон масжидларида жамоат намозларини тиклашга тайёргарлик қизғин. “Карамиршикор” масжидида жуда кўп миқдордаги антисептиклар, ниқоблар ва контактсиз термометрлар сотиб олганликлари ҳақида хабар беришди.\nТожикистон Соғлиқни сақлаш ва аҳолини ижтимоий муҳофаза қилиш вазирлиги эпидемиологлари диндорларни шахсий ва жамоат гигиенаси қоидаларига қатъий риоя қилишга, ижтимоий масофани сақлашга, шунингдек, масжидларда, айниқса жума намози пайтида тиббий ниқоб кийишга ишонч ҳосил қилишга чақирди.\nТожикистон расмийлари берадиган статистикага ишонувчилар расмийларнинг масжидларни қайта очиш тўғрисидаги қарорини маъқулладилар. «Ҳамма нарса бизга боғлиқ, — дейди душанбелик Нажмиддин Аҳмадов, — агар уларнинг ҳар бири санитария меъёрларига риоя қилса ва бир-бирларига ғамхўрлик қилса, ҳеч ким масжидларни ёпмайди».\nЯқинда коронавирусни олдини олиш бўйича республика штаби ўтган йил апрель ойида ёпилган масжидлар коронавирус инфекциясининг тарқалишининг олдини олиш мақсадида 1 февралдан бошлаб қайта иш бошлашини эълон қилди. Бошқарма санитария-эпидемиология меъёрларига риоя қилиш шарти билан мамлакат масжидларида жамоат намозларини ўқишга рухсат берди. Расмийлар юқумли касалликларнинг олдини олиш билан боғлиқ шахсий ва жамоат гигиенаси талабларига жавоб бермайдиган масжидларнинг фаолияти тақиқланишидан огоҳлантирди.\nТожикистонда масжидлар 2020 йил март ойида икки ҳафта вақтинча ёпилган ва 18 апрелдан бошлаб улар тўлиқ карантин остида. Вазият барқарорлашгунча уйда намоз ўқишга даъват этилган.\nТожикистон Соғлиқни сақлаш вазирлиги маълумотларига кўра, сўнгги 15 кун ичида мамлакатда коронавирус инфекциясининг янги ҳолатлари кузатилмаган.\n26 январь куни Тожикистон Президенти Эмомали Раҳмон ўз мурожаатида 2021 йил бошидан бери коронавирус инфекцияси «деярли йўқ бўлиб кетганини» ва мамлакат «COVID-19сиз муҳитда» яшаётганини айтди.\nАйни пайтда мутахассислар масжидларда шахсий ва жамоат гигиенаси талабларига риоя қилишни деярли имконсиз деб ҳисоблайдилар. «Бу диндорлар эмас, балки масжидларнинг ўзлари, — дейди дин бўйича мутахассис Фаридун Ходизода. — Масалан, менинг билишимча, битта масжидда ҳам кондиционер ишлайдиган тизим мавжуд эмас.»\nТожикистонда 4 мингга яқин масжид рўйхатдан ўтган.


Зиёлилар: Элбоши Туркистоннинг янги даврини бошлаб берди\nДавлат раҳбари Нурсултан Назарбаев республика телеканаллари орқали Қозоғистон халқига қилган мурожаатида Президентлик ваколатини тўхтатганлигини эълон қилди. Шу боис Туркистон минтақасининг зиёлилари Тўнғич Президент ҳақида ўз фикрларини билдиришди.\n– Қозоғистонликлар Тўнғич Президентдан эзгу ишлари, тинчлик, барқарорлик ва фаровонлик учун миннатдор. Мустақил мамлакатнинг энг илғор лойиҳалари амалга ошди. Тўнғич Президент – юртдаги тинчлик ва тотувликнинг доимий кафолати бўла олди. Оғир вазиятларда мардларча қарор қабул қилди. Улар ўзини оқлаб, элимизнинг фаровонлашувига олиб келди. Нурсултан Назарбаев ўзининг бор куч-қуввати ҳамда имкониятларидан фойдаланиб, қўйган барча мақсадли режаларни амалга оширди. Ота-боболаримиздан мерос бўлган ҳамжиҳатлик ва тотувликни сақлай билди. Нур оғамиз тарихда қоладиган шахс. Биз ҳали сиз билан биргамиз, қадрли Элбоши! – деди жамоат арбоби Дўсибай Шеримқулов.\n– Халқнинг бирлиги ҳамда баракаси, миллатлар тотувлиги, элнинг тинчлиги – барчаси Элбоши юритаётган одилона сиёсатининг самараси. Қозоғистоннинг мустақиллиги йўлида талай қийинчиликларни бошдан кечирсада, эл фаровонлигини оширишда Элбоши куч-ғайратини аямади. Бугун жаҳон миқёсида фахрланиб айтадиган ютуқларни қўлга киритдик. Жаҳонда юз бераётган инқироздан омон ўтган Қозоғистон баланд чўққиларни эгаллаб, буюк мамлакатга айланди. Куни кеча вилоятда юз берган муҳим воқеалардан бири – вилоят марказини муқаддас Туркистонга кўчириш ва Шимкентнинг учинчи мегаполисга айланиши тўғрисидаги фармонлари бўлди. Заминимизнинг нафақат кенглигидан, балки демографик жиҳатдан ҳам фахрланадиган ҳолатга етдик, – деди шоира Ханбиби Есенқарақизи.\n– Юртимиз Мустақиллигини тиклаш Элбоши учун осон кечгани йўқ. Эл тараққиёти умуман бошқа йўналишда кетди. Бозор муносабатлари даврида кишилар қандай яшаш кераклигини билишмасди. Ваҳоланки, тараққиётнинг катта йўли битта эди. Мана, шуни узоқни кўра биладиган Нурекенг билди. Дилларга хотиржамлик бағишлайдиган Миллат Етакчиси ҳали ҳам отдан тушгани йўқ. У биз билан ёнма-ён, Мустақил элини истиқболли этиш йўлида аввалгидан ҳам ғайратлироқ меҳнат қилади, – деди жамоат арбоби Ўринбай Рахманбердиев.\n, 2019-03-20, 20:54 110


Флегмен | medu.uz - Дорилар ҳақида маълумотлар ўзбек тилида\nHome Йўриқномалар Флегмен\n“ФЛЕГМЕН” ТИНЧЛАНТИРУВЧИ ЙИҒМА\nSPECIES SEDATIVES “FLEGMEN”\nПрепаратнинг савдо номи: “Флегмен” тинчлантирувчи йиғма\nТаъсир этувчи моддалар: флавоноидлар, сапонинлар, эфир мойлари\nТаркиби: регель қўзиқулоғи ўти – 30 қисм; туркистон арслонқуйруғи ўти – 30 қисм; қизилмия илдизи – 20 қисм; қалампир ялпиз барглари – 20 қисм.\nЭфир мойлари, қатронсимон моддалар, флавоноидлар, глициризин кислотаси, фенолокислоталар, антоцианлар, урсол кислотаси, кумаринлар, сапонинлар, β-ситосерин, витаминлар, қанд, органик кислоталар сақлайди.\nФлегмен дори воситаси Ўзбекистонда кенг тарқалган доривор ўсимликлар асосида тайёрланган. Бу доривор ўсимликлар халқ табобатида тинчлантирувчи, спазмолитик воситалар сифатида қўлланилади. Флегмен доривор йиғмаси дамламаси седатив, спазмолитик ва сийдик ҳайдаш таъсирларига эга. Ушбу дори воситаси кам захарли бўлиб, тўпланиш ва аллергик хусусиятларига эга эмас.\nФлегмен дамламасини турли юрак – қон томир тизими касалликлари (артериал гипертензянинг енгил шакли), меъда-ичак йўллари (энтерит, колит, ичак санчиғи) шунингдек, сийдик чиқариш тизими касалликларида қўлланади.\nДамламани шунингдек, қўзғалиш билан кечувчи марказий нерв тизими касалликларида (невроз, мигрен, неврастения ва уйқусизликда) қўлланади.\nИчга дамлама кўринишида қўлланилади.\nДамламани тайёрлаш учун 10 г (5 ош қошиқ) йиғмани ёки 10 та (1 г дан) фильтр-пакетни ёки 6 та (1,5 г дан) фильтр-пакетни сирланган идишга солинади, устида 200 мл (1 стакан) хона ҳароратидаги қайнатилган сув қуйилади, қопқоқ билан ёпилади ва қайнаётган сув ҳаммомида 15 минут давомида қиздирилади. Сўнгра хона ҳароратида 45 минут давомида совутилади, докадан ўтказилади ва қолган ҳом-ашё сиқилади (фильтр-пакетлар олинади ва докасиз сиқилади).\nОлинган дамлама хажми қайнатилган сув билан 200 мл гача етказилади.\nОвқатдан 15-20 минут олдин 1/3-1/2 стакандан кунига 2-3 марта 10-14 кун давомида қабул қилинади. Зарур бўлганида шифокор назорати остида даволаш курсини давом эттириш ёки 5-6 кундан кейин қайтариш мумкин.\nЎсимлик ҳидини шахсий сезувчанлик, препаратни шахсий ўзлаштираолмасликда қўллаш мумкин эмас.\nҲомиладорлик ва эмизиш даврида қўлланилиши ўрганилмаган. Препаратни ҳомиладорлик вақтида (айниқса ҳомиладорликнинг биринчи уч ойлигида) ва эмизиш даврида фақат она учун кутилаётган фойда, ҳомила учун потенциал хавфдан юқори бўлган ҳолда қўллаш мумкин.\nТавсия қилинган дозаларда Флегмен дамламаси транспорт воситалар ва механизмларни бошқаришига таъсир қилмайди.\nКартон қутиларда, полиэтилен пакетларда 30 г, 50 г дан; 1 г ёки 1,5 г дан №20, №25 фильтр-пакетларда.


27 ноябрь, 2016, 21:01\nМадриднинг "Реал" жамоасини узоқ вақт бошқариш осон иш эмас. Шунга қарамай бундай ишни уддалаган бир нечта мутахассис бор. Қуйидаги мақола орқали "қироллик клуби"ни энг кўп бошқарган 7 мураббий ҳақида маълумотга эга бўлишингиз мумкин.\n7. Карло Анчелотти\nНатижаси: 119 ўйин. 89 ғалаба, 14 дуранг, 16 мағлубият. Тўплар нисбати 323:103\nАнчелотти Мадридликларни 2013-2015 йиллар давомида бошқарди. У клуб билан биргаликда Испания кубоги, Чемпионлар лигаси, Европа суперкубоги ва клублар ўртасидаги жаҳон чемпионатида зафар қучди. Бироқ Ла лигани юта олмаган италиялик мутахассисга иккинчи мавсумдан кейин чиқиш эшиклари кўрсатиб қўйилди.\n6. Милан Милянич\nНатижаси: 134 ўйин. 67 ғалаба, 36 дуранг, 31 мағлубият. Тўплар нисбати 231:150\nМилянич "Қироллик клуби"га 1974-1977 йиллар мобайнида мураббийлик қилган. Унинг даврида Мадридликлар 50 фоиз ўйинларда ғалаба қозонишган бўлса ҳам, икки марта Ла лига ва бир бора кубокда олтин медалларни қўлга киритишган.\n5. Вуядин Бошков\nНатижаси: 139 ўйин. 80 ғалаба, 31 дуранг, 28 мағлубият. Тўплар нисбати 249:136\nЮгословиялик яна бир мутахассис Бошков "бланос"га 1979-1982 йилларда устозлик қилди. У ҳам Милянич cингари жамоани мамлакат чемпиони ва кубоги соҳибига айлантирди.\n4. Лео Бенхаккер\nНатижаси: 169 ўйин. 107 ғалаба, 40 дуранг, 22 мағлубият. Тўплар нисбати 357:158\nБенхаккер 1986-1989 йиллари "Реал"ни 169 та ўйинда бошқарган. Лео Мадриддаги супер жамоа билан 3 марта чемпионатда, бир бора кубокда ва икки марта суперкубокда бош совринга эга чиқди. Аммо голландиялик мутахассис клубни Чемпионлар кубогида ғолиблик сари етаклай олмади.\nНатижаси: 178 ўйин. 128 ғалаба, 28 дуранг, 22 мағлубият. Тўплар нисбати 475:168\nПортугалиялик мураббий жамоага мураккаб даврда келди. 2010-2013 йилда Моуриньо "Реал"ни бошқарди ва Ла лигада Гвардиоланинг "Барселона"сини тўхтата олди. Жозе Мадрид клуби билан чемпионат, кубок ва суперкубокда олтин медаллаарга сазовор бўлди.\n2. Висенте дел Боске\nНатижаси: 245 ўйин. 133 ғалаба, 57 дуранг, 55 мағлубият. Тўплар нисбати 489:289\nДел Боске "галактикос"га уч марта мураббий бўлди. 1994 йили 11, 1996 йили 1 ўйинда жамоани бошқарган Висенте 1999-2003 йилларда 233 та беллашувда клуб устози сифатида фаолият юритди. Испаниялик мутахассис клуб музейига 2 та Испания чемпионати ва битта суперкубокни, иккита Чемпионлар лигаси ҳамда биттадан УЕФА суперкубоги ва Қитъалараро кубокларини туҳфа этган.\n1. Мигел Мунос\nНатижаси: 595 ўйин. 352 ғалаба, 126 дуранг, 117 мағлубият. Тўплар нисбати 11194:553\n"Реал" тарихида энг кўп бошқарган ва энг яхши мураббий бу Муносдир. Мигел 1960-1974 йилларда Мадрид суперклуби билан биргаликда 9 марта Испания чемпиони бўлиб, 2 мартадан испания кубоги ва Чемпионлар кубогида ва бир бора Қитъалараро кубогида ғолиблик нашидасини сурган.


Бозатаў районлық бәнтликке көмеклесиў орайының баслығы пара менен усланды » Informaсiyalɩq portal\nБозатаў районында жасайтуғын, районлық Халықтың бәнтлигине көмеклесиў орайының инспекторы лаўазымында ислеп келген пуқара С.М. өзиниң баслығы, Бозатаў районлық Халықтың бәнтлигине көмеклесиў орайының директоры жумыстан шығарып жибермеўи ушын пара сыпатында пул талап етип атырғанын мәлим етип ИИБға мүрәжат еткен. Бул ҳаққында ҚР ИИМ мәлимлеме хызметине тийкарланып «Янги Ўзбекистон» басылымы хабар берди.\nМүрәжат тийкарында ҚР Ишки ислер министрлиги Коррупция ҳәм экономикалық жынаятларға қарсы гүресиў бөлиминиң хызметкерлери тәрепинен өткерилген оператив илаж даўамында Бозатаў районлық Халықтың бәнтлигине көмеклесиў орайының директоры И.Б. қол астында ислейтуғын пуқара С.М.дан жумыстан шығарып жибермеўи ушын пара сыпатында талап еткен 2 000 000 (еки миллион) сум пулды алған ўақытта айғақлы дәлиллер менен илаж қатнасыўшылары тәрепинен қолға алынған.\nБул жағдай бойынша ӨзР Жынаят кодексиниң тийисли статьялары менен жынаят иси ашылып, тергеў ҳәрекетлери алып барылмақта.\n4-07-2020, 17:06 |\nҚанлыкөл районлық бәнтликке көмеклесиў орайына директор тайынланды